Η Ομάδα μας | Fit&Go\nΠιστεύουμε ότι όλα ξεκινάνε από τις σχέσεις των ανθρώπων.\nΓια αυτό προσπαθούμε να βλέπουμε πάντα μπροστά μας τον άνθρωπο, τον οδηγό, που μας τίμησε με την επιλογή του\nΈχουμε αποφασίσει να ακούμε προσεκτικά τους ανθρώπους , να είμαστε παρόντες, στην συνομιλία μας μαζί τους και να τους μιλάμε ειλικρινά προσπαθώντας να λύνουμε το πρόβλημά τους. Να καταλάβουμε τις ανάγκες τους, και στη συνέχεια να τους εξηγήσουμε τις εργασίες που χρειάζεται το αυτοκίνητο τους, αντιμετωπίζοντας τους ισότιμα σε όλα τα επίπεδα, αλλά και ως προς τις τιμές, προσβλέποντας σε ένα θεμιτό κέρδος. Στις μεταξύ μας σχέσεις, βοηθάμε ο ένας τον άλλον, ότι εργασία αναλαμβάνουμε πάντα προσπαθούμε να την πραγματοποιούμε σωστά και στους χρόνους που έχουμε συμφωνήσει. Και όταν κάποιος από εμάς δεν έχει εργασία γίνεται βοηθός στον συνάδελφο του.\nΦυσικά το να δημιουργούμε ανθρώπινες σχέσεις με τους οδηγούς δεν θα ήταν αρκετό, εάν δεν υπήρχε και η αγάπη μας για το αυτοκίνητο και τις τέχνες που ασκούμε και προπαντός οι τεχνικές δεξιότητες που έχουμε αποκτήσει όλα αυτά τα χρόνια, στο να κάνουμε ακριβείς διαγνώσεις, να λύνουμε και να δένουμε την μηχανή των αυτοκίνητων, να επιδιορθώνουμε ή να αλλάζουμε ελαστικά μέχρις ότου ξανακούσουμε με μεγάλη ικανοποίηση την μηχανή να λειτουργεί άριστα και το αυτοκίνητο να πατάει με ασφάλεια στο οδόστρωμα.\nΒέβαια αυτό που συμπληρώνει τον επαγγελματισμό μια ομάδας είναι οι σωστά οργανωμένες και πραγματοποιημένες διαδικασίες που αφορούν την παραλαβή , την διάγνωση, την επιδιόρθωση του αυτοκίνητου ή του ελαστικού και τον έλεγχο, ότι οι εργασίες έγιναν ορθά και αποτελεσματικά. Πράγματι, οι δικές μας διαδικασίες έχουν πιστοποιηθεί από τον γερμανικό οργανισμό TUV. Αυτός είναι ο τρόπος που λειτουργεί η ομάδας μας και χαιρόμαστε όταν αυτός ο τρόπος αρέσει στους ανθρώπους που μας εμπιστεύονται το αυτοκίνητο τους.\nΕίμαι παντρεμένος από το 1988. Μου αρέσουν ταινίες αστυνομικές, περιπέτειες και κωμωδίες. Είμαι λάτρης του WRC και του BASKET. Άρχισα να εργάζομαι το 1976, τους καλοκαιρινούς μήνες σε βενζινάδικο-από το 1978 έως το 1981 εργάστηκα σε εξουσιοδοτημένο κατάστημα FIAT-από το 1981 έως το 1983 υπηρέτησα στο Πολεμικό Ναυτικό και από το 1983 έως το 1986 εργάστηκα σε κατάστημα VW. Τον Ιανουάριο του 1987 άνοιξα κατάστημα βουλκανιζατέρ και ευθυγράμμισης στο Ελληνικό, όπου δούλευα μόνος μου χωρίς υπαλλήλους και έγινα γρήγορα γνωστός από την ποιότητα μου στην ευθυγράμμιση. Ελαστικά τοποθετούσα στην αρχή Uniroyal, γιατί ήταν ποιοτικά και είχα ευχαριστημένους πελάτες. Το 2000 μετά από πρόταση της αντιπροσωπείας ελαστικών Continental, μεταφέρθηκα στη λεωφ.Βουλιαγμένης στη Γλυφάδα. Έτσι τον Ιούλιο του 2000 άνοιξα το κατάστημα που έχω μέχρι και σήμερα, με επιπλέον προσωπικό και όλες τις υπηρεσίες γύρω από το αυτοκίνητο. Ευχαριστώ πολύ την εταιρεία που με στήριξε, καθώς και όλους τους πελάτες που μου εμπιστεύονται τα αυτοκίνητά τους, για ποιοτική και υπεύθυνη τοποθέτηση ελαστικών και για οποιαδήποτε επισκευή στα μηχανικά μέρη του αυτοκινήτου.\nΗ υπεύθυνη εξυπηρέτησης πελατών και συντονισμού εργασιών\nΕίμαι παντρεμένη με ένα παιδί. Έχω σπουδάσει στο Γεωπονικό Πανεπιστήμιο Αθήνας και σε σχολή ηλεκτρονικών υπολογιστών και χειρίζομαι εύκολα όλα τα προγράμματα που έχουν σχέση με την οργάνωση, τη διαχείριση και την επικοινωνία της εταιρίας. Μιλώ αγγλικά σε επίπεδο Lower. Μου αρέσει πολύ να οργανώνω ότι αφορά την καθημερινή λειτουργία και τη διαχείριση του συνεργείου, αλλά και να συντονίζω τις εργασίες του. Χαίρομαι να εξυπηρετώ τους οδηγούς και να βρίσκω λύσεις στα αιτήματα τους. Η πρώτη μου επαφή με τον εργασιακό χώρο των συνεργείων, ήταν το κατάστημα του κου. Σταθάτου, ο οποίος και με παρότρυνε να εργαστώ κοντά του, στον τομέα της γραμματειακής υποστήριξης. Η ευγένειά του, η άψογη συνεργασία μαζί του και το επιχειρηματικό του «δαιμόνιο», σε συνδυασμό με τον επαγγελματισμό αλλά και το χιούμορ του με κέρδισαν, γι’ αυτό εργάζομαι στην εταιρία του από το 2000 μέχρι και σήμερα, που έχω γίνει πια, όπως λέει και ο ίδιος το «δεξί του χέρι». Επίσης μόνο καλά λόγια έχω να πω και για τους συναδέλφους μου. Το ομαδικό πνεύμα, η υπευθυνότητα και η φιλική διάθεση που υπάρχει ανάμεσά μας, πιστεύω ότι αντανακλώνται και στους πελάτες του καταστήματος, που μας εμπιστεύονται τα αυτοκίνητά τους.\nΣτην προσωπική μου ζωή απολαμβάνω το διάβασμα ενός καλού βιβλίου, μου αρέσει η ζωγραφική και ο ποιοτικός χρόνος που περνώ με την οικογένειά μου.\nΑπό μικρή ηλικία μου άρεσε ο τομέας του αυτοκινήτου και η λειτουργία του κινητήρα -να τον λύνω και να τον συναρμολογώ προσπαθώντας να τον κάνω να δουλεύει καλύτερα.\nΠροσπαθώ με αξιοπιστία αλλά και ταχύτητα, να διεκπεραιώνω τις εργασίες που αναλαμβάνω, ενημερώνοντας από πριν τους πελάτες για τις επισκευές που χρειάζονται τα αυτοκίνητά τους. Έχω σπουδάσει μηχανικός αυτοκίνητων στο Τεχνικό Επαγγελματικό Εκπαιδευτήριο της Ηλιούπολης.\nΑπό το 2014 έως σήμερα είμαι μηχανικός στην εταιρία του κου. Σταθάτου . Ασχολούμαι με Service-Ιμάντες-Σετ αμπραγιάζ-Αμορτισέρ-Φρένα-Ευθυγράμμιση-Διάγνωση και επιδιόρθωση βλαβών.\nΣτον ελεύθερο μου χρόνο μου αρέσει να ακούω ελληνική μουσική, να κάνω εκδρομές, το χειμώνα σκι και το καλοκαίρι σέρφινγκ.\nΤεχνίτης ελαστικών & μηχανικός αυτοκίνητων\nΓεννήθηκα στην Αθήνα και σπούδασα μηχανικός αυτοκίνητων και οχημάτων στα ΙΕΚ ΔΕΛΤΑ. Είμαι κρατικά πιστοποιημένος μηχανικός μετά από γραπτή και προφορική εξέταση. Υπήρξα για 18 μήνες βοηθός καθηγητή στα εργαστηριακά μαθήματα μηχανικών αυτοκινήτων στα ΙΕΚ ΔΕΛΤΑ. Μου αρέσει να επιμορφώνομαι τακτικά με σεμινάρια στα θέματα που αφορούν τη συντήρηση, την καλή λειτουργία και τις επιδιορθώσεις του αυτοκίνητου. Μου αρέσει επίσης να ασχολούμαι με τεχνολογικά θέματα, που αφορούν στον τομέα του αυτοκινήτου και να ενημερώνομαι συνεχώς. Από το 2004 έως σήμερα εργάζομαι ως τεχνίτης ελαστικών & μηχανικός αυτοκίνητων στην εταιρία του κ. Σταθάτου. Είμαι υπέρ της συνεργασίας και της υπευθυνότητας, μου αρέσει η οργάνωση και η τάξη στις καθημερινές μου δραστηριότητες.\nΑπό τότε που θυμάμαι τον εαυτό μου πάντα το μόνο που με ενδιέφερε σαν ασχολία ήταν η κατασκευή και λειτουργία των αυτοκινήτων. Υπεύθυνος για την ενασχόληση μου με τα αυτοκίνητα είναι ο νονός μου. Έχει ακόμα συνεργείο αυτοκινήτων και εκεί ήταν τα πρώτα μου βήματα. Πλέον όσο μεγαλώνω και έχοντας κάνει μια μεγάλη οικογένεια με τρία παιδιά, διαπιστώνω πόσο σημαντικό είναι για όλους μας ένα αυτοκίνητο να φτιάχνεται σωστά εξαρχής και ακόμα πιο σημαντικό να συντηρείται από σωστούς επαγγελματίες στην συνέχεια. Για αυτόν τον λόγο λοιπόν, ήθελα αυτά τα οποία μάθαινα και αγαπούσα να τα κάνω επάγγελμα. Έτσι σπούδασα μηχανικός αυτοκίνητων στο Τεχνικό Επαγγελματικό Εκπαιδευτήριο της Αργυρούπολης. Ξεκίνησα να εργάζομαι ως μηχανικός στο συνεργείο του Δ.Κρανιά στην Γλυφάδα. Μετά από τέσσερα χρόνια άνοιξα το δικό μου συνεργείο στην Ηλιούπολη, αναλαμβάνοντας τη διάγνωση και επιδιόρθωση κάθε βλάβης, με εξειδίκευση στα αυτόματα σασμάν. Μετά από τρία χρόνια αποφάσισα να κλείσω το συνεργείο μου και να συνεργαστώ με το κ Σταθάτο. Η άψογη συνεργασία που έχω από το 2009 μαζί του αλλά και με τους συναδέλφους μου, πιστεύω ότι ευθύνεται για την χαρά και την εργατικότητα που νιώθω καθημερινά όταν βρίσκομαι στον εργασιακό μου χώρο. Οι συνάδελφοι μου είναι αυτοί που κάνουν τις ώρες που είμαι στην δουλειά να περνάνε πιο ευχάριστα . Η συναδελφική αλληλεγγύη στα δύσκολα είναι κάτι το οποίο με χαροποιεί ιδιαίτερα και με κάνει να νιώθω σεβασμό προς τα πρόσωπά τους. Πλέον μετά από τόσα χρόνια τους αισθάνομαι όλους σαν οικογένειά μου. Φυσικά δεν θα μπορούσα να παραλείψω την ευγένεια , το χιούμορ και την ειλικρίνεια που χαρακτηρίζει το συγκεκριμένο συνεργείο!\nΒοηθός Μηχανικός Αυτοκίνητων\nΑπό μικρός λάτρευα τον ήχο και το κροτάλισμα της εξάτμισης του αυτοκινήτου που λειτουργούσε σωστά. Με έκανε να θέλω να μάθω τον τρόπο επιδιόρθωσης όλων εκείνων των αυτοκινήτων που είχαν υποστεί βλάβη. Εντυπωσιαζόμουν με τους ανθρώπους που μπορούσαν να βγάλουν τον απεγνωσμένο οδηγό από τη δύσκολη θέση και έκαναν το αμάξι να λειτουργεί ξανά σωστά. Ο πατέρας μου ήταν μηχανικός αυτοκινήτων και συνεχώς συζητούσαμε για τις διάφορες βλάβες που είχε επιδιορθώσει μέσα στη μέρα. Έτσι αποφάσισα πως ήθελα και εγώ να γίνω μηχανικός αυτοκινήτων για να επιδιορθώνω τα αυτοκίνητα ώστε να λειτουργούν σωστά. Έτσι σπούδασα Μηχανολόγος μηχανικός στο τεχνικό λύκειο της Αργυρούπολης και το Ιούλιο του 2019 ξεκίνησα τη συνεργασία μου με με τον κύριο Δημήτριο Σταθάτο. Εκτιμώ πολύ τον σεβασμό που υπάρχει μεταξύ των συναδέλφων μου, την αλληλεγγύη στις εύκολες και δύσκολες στιγμές, την φιλικότητα, την συνέπεια στις συμφωνίες και την ανθρωπιά που διακατέχει τον καθένα ξεχωριστά κάνοντας με να νιώθω οικεία και μέλος μιας ομάδας που συνεργάζεται άριστα. Στον ελεύθερο μου χρόνο μου αρέσει να παρακολουθώ αγώνες αυτοκινήτων, να οδηγώ γρήγορα αυτοκίνητα και να επιδιορθώνω το αυτοκίνητο μου ώστε να γίνεται συνεχώς καλύτερο.\nΑπό μικρός, έχοντας πατέρα τεχνίτη τροχών και θείο μηχανικό, μου άρεσε η συντήρηση-ανακατασκευή και επιδιόρθωση των αυτοκινήτων και των μηχανών. Παρακολουθούσα με μεγάλο ενδιαφέρον τον πατέρα μου, καθώς το κομμάτι της συντήρησης των τροχών θεωρώ ότι είναι πολύ σημαντικό για την σωστή και ασφαλή λειτουργία του αυτοκινήτου. Για αυτό και σπούδασα στο Τεχνικό Επαγγελματικό Λύκειο Ταύρου μηχανικός αυτοκίνητων. Εργάστηκα για ένα χρόνο στο βουλκανιζατέρ Πανελαστική ΕΠΕ στην Καλλιθέα και από το 2011 συνεργάζομαι με το κ. Σταθάτο. Στην συνεργασία μας εκτιμώ την εντιμότητα, τη συνέπεια και την ευγένειά του και έτσι εργάζομαι στο κατάστημά του μέχρι και σήμερα. Επίσης εκτιμώ τη φιλικότητα, τον αλληλοσεβασμό και την ομαδικότητα που υπάρχει μεταξύ των συναδέλφων μου, έχοντας τελικό σκοπό να μπορούμε όλοι μαζί να προσφέρουμε την έγκυρη διάγνωση και επιδιόρθωση των αυτοκινήτων που αναλαμβάνει το συνεργείο μας. Είμαι παντρεμένος και έχω ένα παιδί. Στον ελεύθερο μου χρόνο μου αρέσει να παίζω ποδόσφαιρο και να συλλέγω μινιατούρες αυτοκινήτων και μηχανών.


Πυροβολισμοί σε δρόμο στην Πάτρα – Ένας τραυματίας | The Locals\nΠυροβολισμοί σε δρόμο στην Πάτρα – Ένας τραυματίας\nΠυροβολισμοί σημειώθηκαν στην Πάτρα, ενώ από το επεισόδιο ένας άνδρας έπεσε τραυματισμένος και μεταφέρθηκε σε νοσοκομείο.\nΕπεισόδιο με πυροβολισμούς σημειώθηκε στην Πάτρα και συγκεκριμένα στην οδό Κορίνθου, στα φανάρια Κουρτέση, ενώ ένας άνδρας έπεσε τραυματισμένος.\nΟι αρχές αναζητούν όχημα οι επιβάτες του οποίου φέρεται να πυροβόλησαν, ενώ οι επιβαίνοντες οι οποίοι φορούσαν μαύρα εκτιμάται, όπως μεταδίδει το thebest.gr, ότι εγκατέλειψαν το όχημα και διέφυγαν πεζοί.\nΕίναι πιθανό ο ένας από τους δύο δράστες να φέρει τραύμα από αντικείμενο.\nΣύμφωνα με τα όσα μετέδωσε ο Alpha, αυτοκίνητο μικρού κυβισμού πλησίασε και προκάλεσε τεχνητό τροχαίο, ενώ στη συνέχεια οι επιβάτες τουμικρόυ αυτοκινήτου άρχισαν τους πυροβολισμούς. Η αστυνομία γνωρίζει τύπο και αριθμό του οχήματος καθώς και τα χαρακτηριστικά των δραστών. Το όχημα μάλιστα είχε εμπλακεί και στο παρελθόν σε επίθεση με πυροβολισμούς.


Θρίαμβος Μπουγιούρη στην Μαγιόρκα - naxostimes.gr\nΣάββατο 24 Οκτωβρίου 2020 14:36\nΘρίαμβος Μπουγιούρη στην Μαγιόρκα\nΓια ακόμα μια φορά το χρυσό παιδί της Σύρου στις θάλασσες μπορεί να αισθάνεται περηφάνια και ικανοποίηση για το αποτέλεσμα του.\nΠερηφάνια φυσικά αισθανόμαστε και εμείς οι Έλληνες, αλλά και οι Συριανοί για τις επιτυχίες του Αντώνη Μπουγιούρη, με τελευταία την πρόκρισή του στο παγκόσμιο κύπελλο του Ιέρ που την πήρε στη Πάλμα ντε Μαγιόρκα.\nΟύτε ο ίδιος δεν περίμενε τέτοια αποτελέσματα, σε έναν αγώνα με φοβερή ταλαιπωρία, που τα προβλήματα ερχόντουσαν σαν κύματα.\nΧωρίς δικό του σκάφος, το οποίο μάλιστα ήταν και ενοικιασμένο, δίχως προπονητή και χωρίς φουσκωτό ο Αντώνης Μπουγιούρης κατάφερε να εξασφαλίσει στα λέιζερ την πρόκριση για το παγκόσμιο κύπελλο του Ιέρ τον επόμενο μήνα. Να σημειωθεί ότι την πρόκριση κέρδιζαν οι δέκα πρώτες χώρες με τον Αντώνη να καταλαμβάνει την 9η θέση.\nΤο cyclades24 επικοινώνησε με τον Αντώνη Μπουγιούρη και για ακόμα μια φορά ήμασταν δίπλα του σε κάθε «μάχη» με τα κύματα. «Ήταν μεγάλη επιτυχία, δεν το περίμενα, η ταλαιπωρία ήταν τεράστια. Μέσα στις ατυχίες μου ευτυχώς το σκάφος που νοίκιασα βγήκε καλό. Άλλα σημαντικά προβλήματα που αντιμετώπισα ήταν ότι δεν είχα προπονητή και φουσκωτό. Για να πάω στο στίβο έκανα μιάμιση ώρα. Έκανα το αγώνα μου δηλαδή και άλλο έναν αγώνα. Μια μέρα κουράστηκα πιο πολύ να βγω, παρά στον αγώνα. Το φουσκωτό επίσης σημαντικό πρόβλημα. Πού να αφήσω τα ρούχα μου, ένα νερό, μία από εδώ μία από εκεί έπρεπε να υποχρεώνομαι σε άλλους. Κανά δυο φορές με βοήθησαν οι Τούρκοι και μια ένας Βραζιλιάνος. Στο παγκόσμιο κύπελλο η συμμετοχή είναι κλειστή, δικαίωμα συμμετοχής έχουν οι πρώτοι τριάντα στην παγκόσμια κατάταξη και άλλοι δέκα μέσω του κυπέλλου “Princesa Sofia”, που είναι εκτός της 30άδας. Είναι πρώτη φορά που γίνεται αυτό ,θα τρέχουμε με Gps και θα είναι και live ο αγώνας».\nΕκτός από τον Μπουγιούρη (Νο77 στην παγκόσμια κατάταξη), προκρίθηκαν στο παγκόσμιο κύπελλο του Ιέρ (19-26 Απριλίου), η Σοφία Μπεκατώρου με τον Κώστα Τριγκώνη στα Nacra (Νο35 στην παγκόσμια κατάταξη) και η Δήμητρα Παγίδα με τη Σοφία Παπαδοπούλου στα 470 γυναικών.


Παναθηναϊκός – Γιαννακόπουλος: "Καρφιά" σε Ολυμπιακό και… Πασκουάλ. - Tromaktiko.gr\nΠαναθηναϊκός – Γιαννακόπουλος: “Καρφιά” σε Ολυμπιακό και… Πασκουάλ.\n19 Νοεμβρίου 2018 04:33\nΤρομερές ατάκες από τον Δημήτρη Γιαννακόπουλο μετά τη λήξη του αγώνα του Παναθηναϊκού με τον Ολυμπιακό, καθώς ο μεγαλομέτοχος της «πράσινης» ΚΑΕ έριξε «καρφιά» τόσο για τους «ερυθρόλευκους» όσο και προς την ομάδα του και τον προπονητή του Τριφυλλιού, Τσάβι Πασκουάλ.\nΜη ικανοποιημένος εμφανίστηκε ο Δημήτρης Γιαννακόπουλος από τη δεύτερη συνεχόμενη νίκη του Παναθηναϊκού επί του Ολυμπιακού στο ΟΑΚΑ και άφησε αιχμές για τους Πειραιώτες, αλλά έμμεσα και για τον Τσάβι Πασκουάλ, μιλώντας στην κάμερα της Cosmote Tv.\n“Ντέρμπι το λέτε εσείς. Σας έχω πει ότι ο Ολυμπιακός έχει ρίξει λευκή πετσέτα. Έτσι, όπως είναι ο Ολυμπιακός δεδομένα θα πρέπει να τον νικάμε, ειδικά στη έδρα μας. Πιστεύω ότι κακώς έφτασε στο τελευταίο δεκάλεπτο για να κριθεί το ματς, θα έπρεπε να ήταν μεγαλύτερη η διαφορά. Είμαστε προβληματισμένοι με την απόδοση στην Ευρωλίγκα και όλα θα πρέπει να διορθωθούν για να φτάσουμε στους στόχους μας».\nΓια το ρόστερ και τον Πασκουάλ: «Το υλικό είναι εξαιρετικό. Αυτό ζήτησε ο προπονητής και οφείλει να βρει τις λύσεις για να παίζουμε καλύτερα».


Η SAE ΣΤΟ NASA SPACE APPS CHALLENGE 2019 | SAE Athens - Creative Media Education\nΑΡΧΙΚΗ > Η SAE ΣΤΟ NASA SPACE APPS CHALLENGE 2019\nΗ SAE ΣΤΟ NASA SPACE APPS CHALLENGE 2019\nΟι σπουδαστές μας πήραν μέρος στο 8ο Nasa Space Apps Challenge, το διεθνές hackathon της NASA για προγραμματιστές και όχι μόνο\nΤον περασμένο Οκτωβρίου πραγματοποιήθηκε το 8ο Nasa Space Apps Challenge, ένα διεθνές hackathon που διοργανώνει η NASA και απευθύνεται σε σχεδιαστές, επιστήμονες αλλά και προγραμματιστές. Οι Games σπουδαστές της SAE, δεν θα μπορούσαν να μη δώσουν το παρόν, με τη συμμετοχή τους μαζί με τον συντονιστή του Games τμήματος της SAE, Γεώργιο Τσατήρη. Χρησιμοποιώντας υλικό και ανοιχτά δεδομένα της NASA, οι συμμετέχοντες οργανώθηκαν σε ομάδες και κλήθηκαν να αντιμετωπίσουν πραγματικά προβλήματα σχετικά με τον πλανήτη μας ή το διάστημα, προτείνοντας καινοτόμες και ευφάνταστες λύσεις. Οι λύσεις αυτές έπρεπε να εντάσσονται σε ένα από τα challenges που προσφέρει ο διαγωνισμός. Για το λόγο αυτό, η κάθε ομάδα διάλεξε ένα συγκεκριμένο challenge και, ακολουθώντας τους όποιους περιορισμούς, σχεδίασεμια πρόταση για τη λύση του. Μετά τη σχεδίαση της λύσης του challenge, οι συμμετέχοντες παρουσίασαν την ιδέα τους σε ένα pitching διάρκειας τεσσάρων λεπτών.\nΠιο συγκεκριμένα, οι σπουδαστές μας επέλεξαν το challenge "Build a Planet". Σκοπός του challenge ήταν ο σχεδιασμός ενός εκπαιδευτικού παιχνιδιού που θα επιτρέπει στους παίκτες να προσαρμόζουν τα χαρακτηριστικά ενός πλανήτη ή ενός πλανητικού συστήματος, με σκοπό ο πλανήτης αυτός ή το σύστημα να μπορούν να "υπάρξουν". Σχεδιάστηκε και υλοποιήθηκε από το μηδέν ένα παιχνίδι με υποστήριξη VR, στο οποίο, ο παίκτης, αναλαμβάνοντας το ρόλο ενός διαστρικού πιλότου, βλέπει μέσα από το cockpit του διαστημοπλοίου του ένα πρώιμο αστρικό σύστημα. Μέσα από το cockpit, δίνεται στον παίκτη η δυνατότητα να ρυθμίσει τις παραμέτρους ενός πλανήτη (π.χ. η ακτίνα του πλανήτη, η απόστασή του από το άστρο, η μάζα, η βαρύτητα, κλπ.) με σκοπό να παραχθεί ένας πλανήτης που να μπορεί να υποστηρίξει την ανάπτυξη ζωής.\nΟ παίκτης κερδίζει αν ο πλανήτης του έχει τις δυνατότητες που απαιτούνται. Σε αντίθετη περίπτωση, ενημερώνεται για τους λόγους που "απέτυχε" ο πλανήτης του να φιλοξενήσει ζωή και προσπαθεί ξανά.\nΣκοπός του παιχνιδιού είναι να εκπαιδεύσει τους παίκτες του σε θέματα σχετικά με το τι κάνει έναν πλανήτη ικανό να φιλοξενήσει ζωή όμοια με αυτή της Γης. Απευθύνεται σε παιδιά 10-14 ετών, αλλά και σε ενήλικες και προσφέρει μια πλούσια οπτικοακουστική διαδραστική εμπειρία εκμάθησης. Μελλοντική επέκταση του παιχνιδιού, η οποία σχεδιάστηκε και παρουσιάστηκε, ήταν η εφαρμογή γενετικών αλγορίθμων για την προσομοίωση της εξέλιξης της ζωής στον πλανήτη που δημιουργήθηκε, με σκοπό να "αξιολογηθεί" περαιτέρω το ήδη επιτυχές δημιούργημα του παίκτη.\nΤο εγχείρημα ήταν ιδιαίτερα φιλόδοξο καθώς η ομάδα εστίασε στο να παρουσιάσει ένα working prototype του παιχνιδιού μέσα σε μόλις δύο ημέρες. Οι σπουδαστές μας, κατέκτησαν την 4η θέση (ανάμεσα σε 13 ομάδες) στο event, που πραγματοποιήθηκε στον Πειραιά. Το οπτικοακουστικό αποτέλεσμα και η ιδέα της εφαρμογής συνολικά απέσπασε πολύ θετικά σχόλια από την επιτροπή και τους άλλους συμμετέχοντες, που εντυπωσιάστηκαν από την εφαρμογή της τεχνολογίας VR.\nΔείτε τι μπορούν να κάνουν οι Games σπουδαστές μας μέσα από το SAE Student Showreel 2019!


SINISTER ΕΙΝΑΙ ΤΟ ΠΡΩΤΟ LP ΤΩΝ ΝΤΡΑΜΕΡ CARMINE ΚΑΙ VINNY APPICE | Metalzone\nSINISTER ΕΙΝΑΙ ΤΟ ΠΡΩΤΟ LP ΤΩΝ ΝΤΡΑΜΕΡ CARMINE ΚΑΙ VINNY APPICE\nΕίναι απίθανο να βρεις 2η φορά το φαινόμενο όπως η περίπτωση του Carmine και Vinny Appice στην ιστορία της rock μουσικής. Για περισσότερο από 40 χρόνια, τα δύο αδέλφια ήταν από τους πιο διάσημους και περιζήτητους ντράμερ παγκοσμίως. Ο Carmine και Vinny συμμετείχαν σε πολυάριθμα θρυλικά άλμπουμ. Ο Carmine ξεκίνησε την καριέρα του στην δεκαετία του 60 με τους VANILLA FUDGE, καταγράφει στις συνεργασίες του τεράστια ονόματα όπως ο Rod Stewart και Ozzy Osbourne, μεταξύ άλλων. Ο αδελφός του Vinny, που είναι 11 χρόνια μικρότερος έχει επίσης εντυπωσιακή καριέρα ως ντράμερ, έχοντας δουλέψει με τους BLACK SABBATH, HEAVEN & HELL and DIO, μεταξύ άλλων. Με εξαίρεση το live album "Drum Wars - Live!" του 2014, τα δύο αδέλφια δεν είχαν ξανα συνεργαστεί στο παρελθόν.\n"Sinister", είναι ο τίτλος του πρώτου κοινού άλμπουμ των αδελφών Appice, που κυκλοφόρησε στις 27 Οκτωβρίου από την SPV/Steamhammer σε CD digipack, 2πλο gatefold βινύλιο, και ψηφιακή μορφή για download.\nTo "Sinister" ηχογραφήθηκε με την υποστήριξη πολλών διακεκριμένων καλεσμένων.\nΤο άλμπουμ αποτελείται από 13 τραγούδια συνολικά, ηχογραφήθηκε από τους Carmine και Vinny. Στο "Killing Floor" και "Future Past" συμμετέχει ο κιθαρίστας Craig Goldy (μαζί με τον μπασίστα Tony Franklin), Ο Franklin με τον Paul Shortino, στο "Suddenly" και στο "You Got Me Running". Ο Shortino τραγουδάει επίσης στο "War Cry" και "Monsters And Heroes", στο τραγούδι συμμετέχει ο κιθαρίστας των BULLETBOYS Mick Sweda, ενώ ο Shortino συνεργάζεται με τον κιθαρίστα των WHITESNAKE Joel Hoekstra στο "War Cry". Μιλώντας για φωνητικά: "Sinister", "Danger" (bass: Phil Soussan), "In The Night" (guitar: Ron "Bumblefoot" Thal) and "Sabbath Mash" (guitar: Erik Turner, keyboards: Erik Norlander) τα έχει τραγουδίσει ο Jim Crean, ενώ ο Chas West τραγούδησε στο "Killing Floor", Scotty Bruce συμμετείχε στο "Future Past" και ο Robin McAuley στο "Riot". Η μεγαλύτερη έκπληξη όλων είναι ο Carmine Appice που τραγούδησε στο "You Got Me Running".\nΤο lyric video που ακολουθεί είναι από το τραγούδι "Monsters And Heroes".


Steeda S550 GT / GT350 Οδικός αγώνας δρόμου Mustang ή Μετακίνηση μπροστινού μέλους K - S550 απώλεια βάρους\nΜΑΣΕΡ ΕΒΑΛΕ «ΧΕΡΙ» ΣΕ ΝΕΑΡΗ ΤΟΥΡΙΣΤΡΙΑ ΣΤΗΝ ΚΩ!\nS550 απώλεια βάρους. 5 στρατηγικές για απώλεια βάρους αλλά και…..της πείνας! - GYM Base | More than a Gym!\nΜειώστε την επιπλέον ζάχαρη Διαβάστε προσεκτικά τις ετικέτες των τροφίμων, καθώς πολλά s550 απώλεια βάρους ζάχαρη. Καταναλώστε λιγότερους «εξευγενισμένους» υδατάνθρακες Αν πρόκειται να καταναλώσετε υδατάνθρακες, προτιμήστε τις φυτικές ίνες.\nSteeda S GT / GT Mustang Road Race ή Drag Μέτωπο K-μέλος - SteedaEU\nΝα πλένετε τα δόντια σας μετά το δείπνο Ετσι δεν θα μπείτε στον πειρασμό να φάτε κάτι αργότερα. Να τρώτε πικάντικα φαγητά Ενεργοποιούν το μεταβολισμό και κόβουν την όρεξη. Να κάνετε αεροβική γυμναστική Είναι ο καλύτερος τρόπος για να κάψετε θερμίδες, είναι αποτελεσματική για την απώλεια λίπους από την κοιλιά. Να κάνετε ασκήσεις με βάρη Ετσι δεν θα χάσετε μυικό ιστό αδυνατίζοντας, κάτι που μπορεί να «επιβραδύνει» το μεταβολισμό. Να τρώτε περισσότερες φυτικές ίνες Βοηθούν στη διατήρηση του βάρους για μεγαλύτερο διάστημα.\nΧρησιμοποιήστε ορό γάλακτος Αν δεν μπορείτε να λάβετε αρκετή πρωτεΐνη, αυτό το συμπλήρωμα s550 απώλεια βάρους. Μην «πίνετε» θερμίδες Αναψυκτικά και χυμοί φρούτων περιλαμβάνουν ζάχαρη και αυτή η υγρή μορφή της είναι ακόμη χειρότερη για κάποιον που προσπαθεί να χάσει κιλά. Προτιμήστε ολικές τροφές Είναι ο πιο φυσικός τρόπος για να ξεγελάσετε την πείνα.\npalairos tech: Οι καλυτερες εφαρμογες Android για γυναικες\nΟι 4 βασικές αρχές που πρέπει να ακoλουθείτε για να χάσετε βάρος (και να μην το ξαναπάρετε)


CTS Computers - Ταμειακά συστήματα\nΒρίσκεστε εδώ: ΑρχικήΤαμειακά συστήματα\nΗ CTS Computer Technical Support από τον μήνα Μάιο επέκτεινε τα αντικείμενα δραστηριότητάς της και\nστον τομέα των ταμειακών μηχανών DPS της εταιρείας ΤΕΧΝΟΕΜΠΟΡΙΚΗ Α.Ε.Β.Ε.\nπου εδρεύει στην Θεσσαλονίκη.\nΤα προϊόντα πού μπορούμε να προωθήσουμε και να υποστηρίξουμε είναι :\nΧαρακτηριστικά και δυνατότητες από τα προϊόντα θα βρείτε στην ιστό-σελίδα μας.\nΕπίσης έχουμε συνδέσει τις ταμειακές μηχανές Dps OpenCash & Dps 800\nμε τα εμπορικά προγράμματα των εταιρειών ALTEC & SOFTONE.\nΑπό την 1η Οκτωβρίου 2010 υποχρεούνται στην έκδοση αποδείξεων λιανικών πωλήσεων οι πωλητές αγροτικών προϊόντων στις λαϊκές αγορές, σύμφωνα με απόφαση του υπουργού Οικονομικών, ενώ θα υποχρεούνται και στην τήρηση βιβλίων εσόδων- εξόδων. Στη ίδια απόφαση ορίζεται ότι οι υπόχρεοι θα πρέπει να έχουν παραγγείλει μέχρι τις 30 Ιουνίου 2010 τις ταμειακές μηχανές και μέχρι τις 31 Αυγούστου 2010 να έχουν υποβάλλει τα στοιχεία των ταμειακών μηχανών. Με άλλες αποφάσεις του υπουργού Οικονομικών, ορίζεται ότι από την 1η Ιουλίου 2010 υποχρεούνται στην έκδοση αποδείξεων λιανικής πώλησης με χρήση ταμειακών μηχανών και τήρηση βιβλίων εσόδων-εξόδων οι περιπτεριούχοι, όσοι διαθέτουν λιανικώς στο κοινό εφημερίδες, περιοδικά, κάρτες σταθερής τηλεφωνίας και κάρτες ανανέωσης χρόνου κινητής τηλεφωνίας, καθώς και όσοι εκμεταλλεύονται κινητές καντίνες.\nΗ εταιρία μας μπορεί να σας παρέχει επαγγελματικές υπηρεσίες τεχνικής υποστήριξης με δύο διαφορετικούς τρόπους. Είτε με συμβόλαιο μηνιαίας τεχνικής Υποστήριξης είτε με Συμβόλαιο Υποστήριξης προαγοράς ωρών.\nΤηλεφωνική υποστήριξη τις εργάσιμες ώρες και ήμερες καθώς και Σαββατοκύριακα και αργίες, ανάλογα με το συμβόλαιο\nΚαλέστε μας σήμερα κιόλας για να βρούμε την καλύτερη λύση για εσάς και τον εξοπλισμό σας.


«Μιλούν» τα «κάστρα» και στις ΗΠΑ - Onsports.gr\nOnsports Team\t05 Ιουλίου 2017, 13:10\n«Μιλούν» τα «κάστρα» και στις ΗΠΑ\nΜεγάλα ντέρμπι διεξάγονται για το MLS, με τις έδρες να παίζουν ρόλο, παρά το γεγονός ότι δεν δημιουργούνται τόσο «καυτές» ατμόσφαιρες όσο στην Ευρώπη και τη Νότια Αμερική.\nΤο σημερινό κουπόνι του στοιχήματος περιλαμβάνει πολλά παιχνίδια εκ των οποίων όμως τα περισσότερα είναι φιλικά και γι’ αυτόν τον λόγο προτιμήσαμε να ασχοληθούμε με αναμετρήσεις που έχουν βαθμολογικό ενδιαφέρον και δεν θα γίνουν δοκιμές από τους προπονητές. Στο πρωτάθλημα των ΗΠΑ, οι έδρες έχουν αποδειχθεί πολύ δυνατές. Μόνο μία ομάδα σε ολόκληρη τη λίγκα έχει περισσότερες νίκες από ήττες μακριά από την έδρα της κι αυτή είναι οι Λος Αντζελες Γκάλαξι. Στην ανατολική περιφέρεια, το Ορλάντο θα φιλοξενήσει το Τορόντο. Οι γηπεδούχοι είναι στην τέταρτη θέση του βαθμολογικού πίνακα και χρειάζονται τη νίκη για να πλησιάσουν την πρώτη τριάδα. Οι αντίπαλοί τους είναι δεύτεροι και παλεύουν για να ανέβουν στην κορυφή, ωστόσο αποδυναμώνονται φανερά όταν παίζουν εκτός έδρας. Ο άσσος προσφέρεται σε σπουδαία απόδοση και θα τον επιλέξουμε. Στο Πόρτλαντ, η τοπική ομάδα θα κοντραριστεί με το Σικάγο. Οι Τάιμπερς διαθέτουν μία από τις καλύτερες έδρες της δυτικής περιφέρειας και συγκατοικούν στην τρίτη θέση με τους Σαν Χοσέ Ερθκουεϊκς. Από την άλλη, οι φιλοξενούμενοι είναι πρώτοι στην Ανατολή, αλλά έχουν πανηγυρίσει μόνο δύο «τρίποντα» σε οκτώ ματς μακριά από το γήπεδό τους. Κι εδώ ο άσσος έχει προβάδισμα κι αξίζει το ποντάρισμα.\nΟΡΛΑΝΤΟ ΣΙΤΙ – ΤΟΡΟΝΤΟ 1 2,30\nΠΟΡΤΛΑΝΤ ΤΑΪΜΠΕΡΣ – ΣΙΚΑΓΟ 1 2,02\nΣτο πρωτάθλημα του Περού θα ψάξουμε σήμερα να βρούμε την έκπληξη της ημέρας και να «πληρωθούμε» μία μεγάλη απόδοση. Η Σπορτ Χουανκάγιο θα υποδεχτεί την Χουάν Αουρίτς και φαινομενικά έχει τον πρώτο λόγο για να πάρει τους τρεις βαθμούς. Οι γηπεδούχοι βρίσκονται στην πέμπτη θέση του βαθμολογικού πίνακα με 18 πόντους, ενώ οι αντίπαλοί τους με συγκομιδή έντεκα βαθμών είναι ουραγοί. Το κίνητρο της Χουάν Αουρίτς είναι μεγαλύτερο από εκείνο της Σπορτ Χουανκάγιο και γι’ αυτόν τον λόγο θα ρισκάρουμε με το «διπλό» το οποίο αν επιβεβαιωθεί θα «τινάξει την μπάνκα στον αέρα».\nΣΠΟΡΤ ΧΟΥΑΝΚΑΓΙΟ – ΧΟΥΑΝ ΑΟΥΡΙΤΣ 2 6,25\nΗ Ντάνταλκ θα δοκιμαστεί στην έδρα της Μποέμιανς και θέλει να συνεχίσει με μία ακόμα νίκη στο πρωτάθλημα Ιρλανδίας. Η απόδοση του «διπλού» όμως είναι –δικαιολογημένα- πολύ χαμηλή και το συγκεκριμένο παιχνίδι έχει στοιχηματικό ενδιαφέρον που αφορά το σύνολο των τερμάτων. Οι φιλοξενούμενοι διαθέτουν τη δεύτερη καλύτερη επίθεση της λίγκας με 46 γκολ ενεργητικό και οι γηπεδούχοι κάκιστη άμυνα. Το over 2,5 μοιάζει... σίγουρο και ο ΟΠΑΠ το προσφέρει σε απόδοση (1,68) που δεν περνάει σε καμία περίπτωση απαρατήρητη.\nΜΠΟΕΜΙΑΝΣ – ΝΤΑΝΤΑΛΚ OVER 2,5 1,68\n6 λεπτά πριν Ρέαμπτσιουκ: «Έχω περιθώρια βελτίωσης, ευχαριστώ τον κόσμο»\n11 λεπτά πριν Ξηροί καρποί: Για ποιες αιτίες θανάτου μειώνουν τον κίνδυνο (εικόνες)\n16 λεπτά πριν Μαρτίνς: «Να κάνουμε τη δουλειά μας, μπορεί να νικήσει η Φενέρ»


Αυτό που δεν θέλουν οι γυναίκες!: Ιουλίου 2011\nQuiz: Ποιό από τα παρακάτω είναι το πιο ανυπόφορο και δεν πρέπει να το υποστεί κανένας άνθρωπος?\nα. Η ανεργία.\nβ. Η δίαιτα.\nγ. Ο καρκίνος.\nδ. Οι φασαριόζοι γείτονες.\nΣωστή απάντηση: Δ, οι φασαριόζοι γείτονες.\nΠραγματικά λυπάμαι όσους έχουν φασαριόζους γείτονες, είναι ένα από τα μεγαλύτερα μαρτύρια που μπορεί να υποστεί ένας άνθρωπος. Η ανεργία παλεύεται, η δίαιτα κάποια στιγμή θα διακοπεί και θα αρχίσεις να τρως πάλι σαν γουρούνι, ακόμα και στον καρκίνο υπάρχει η προοπτική της λύτρωσης με το θάνατο. Με τους γείτονες όμως, ειδικά αν το διαμέρισμα που μένεις είναι ιδιόκτητο και δεν είσαι στο νοίκι, είσαι αναγκασμένος να συζείς μαζί τους μέχρι ένας από τους δυο σας να πεθάνει. Το βιοτικό επίπεδο κάποιου που μένει δίπλα σε φωνακλάδες γείτονες είναι κάπου ανάμεσα στο βιοτικό επίπεδο μιας φυλής κανίβαλων στην Αφρική και στο βιοτικό επίπεδο των ανθρακωρύχων που είχαν παγιδευτεί στα ορυχεία της Χιλής.\nΘα στα πάρω απ’την αρχή. Στη διπλανή μας πολυκατοικία στο ισόγειο παλιότερα έμενε μια οικογένεια Άγγλων. Καλοσυνάτοι άνθρωποι, ήσυχοι και χαμογελαστοί, κάθε φορά που άνοιγα το παράθυρο και τους πετύχαινα έξω μου έλεγαν καλημέρα με χαμόγελο. Είχαν πάθος με τα ζωάκια κι είχαν 2 σκυλιά, 2 γατιά και 2 παιδιά. Κάποια στιγμή μετακόμισαν και ήρθε να μείνει μια οικογένεια Αλβανών. Ο άντρας δουλεύει εργάτης, η γυναίκα του οικιακά κι έχουν μια Μερσεντές, μια BMW κι ένα εργατικό φορτηγάκι. Αφήνω στην άκρη αυτό το παράδοξο και θα καταπιαστώ μόνο με τα ντεσιμπέλ που παράγουν.\nΣυνηθισμένος από την ησυχία των Άγγλων, όταν εγκαταστάθηκε η νέα οικογένεια έπαθα ένα πολιτισμικό σοκ. Ο άντρας έβγαινε στην αυλή για να μιλήσει στο κινητό του και φώναζε λες και έβγαζε ανακοίνωση με ντουντούκα σε όλη τη γειτονιά. Άκουγα όλα τα τηλεφωνήματά του λέξη προς λέξη λες και ήμουν γραμματέας του και κρατούσα πρακτικά. Ακόμα και η φωνή του ήταν φτιαγμένη για να ενοχλεί, είναι τραχιά και ψιλή, σαν να γρατζουνά γάτα τα νύχια της σε πίνακα από γυαλόχαρτο. Η γυναίκα του όταν θέλει να μιλήσει με την τύπισσα που μένει στον πάνω όροφο βγαίνουν στα μπαλκόνια τους και λένε τα νέα τους φωναχτά. Αντί ας πούμε να την πάρει ένα τηλέφωνο ή έστω να πάει στον πάνω γαμω-όροφο να τα πούνε. Τα δε παιδιά τους γλυκούλια μεν, υπερκινητικά δε, κάνουν λες και έχουν σνιφάρει δέκα γραμμές κοκαΐνη και μετά να κατέβασαν κι ένα λίτρο RedBull. Τρέχουν πάνω κάτω στην αυλή κλωτσώντας μπάλες, αναποδογυρίζοντας κάδους, φωνάζοντας, γκρινιάζοντας και ουρλιάζοντας. Είναι ένας συνδυασμός αναρχικού και δαίμονα σε συσκευασία 6-χρονου παιδιού. Από κατοικίδια το μόνο που έχουν είναι ένα κουνέλι μόνιμα κλεισμένο σε ένα κλουβί, τόσους μήνες δεν τους έχω δει ποτέ να το βγάζουν έξω να περπατήσει το καημένο. Για καλημέρα δε, όταν ανοίγω το παράθυρο και τους πετυχαίνω, ούτε για δείγμα.\nΤα παιδάκια των Αλβανών έχουν γίνει φίλοι με κάτι παιδάκια που μένουν στην πολυκατοικία μας. Έτσι όλα μαζί τα παιδάκια συγκεντρώνονται στην πιλοτή μας επειδή είναι πιο μεγάλη και άνετη από την αυλή τους και ξεσπάνε εκεί όλη την παιδική ενέργειά τους. Η γειτονιά μου έχει γήπεδα μπάσκετ σε πεζόδρομο στα 100 μέτρα, έχει παιδική χαρά στα 500 μέτρα, έχει 2 πλατείες στα 50 μέτρα, αλλά όχι, τα μούλικα θέλουν να παίξουν κάτω στην πιλοτή και να τα κάνουν όλα πουτάνα. Αν δεν ήξερα ότι πρόκειται για παιδάκια θα πίστευα ότι έχει ανοίξει σύνδεσμος του Παναθηναικού στην πιλοτή και γαύροι κάνουν επιδρομές για να τα κάνουν όλα λαμπόγυαλο.\nΟι γονείς μου κι εγώ με τον αδερφό είμαστε γενικά φιλήσυχοι και ανεκτικοί άνθρωποι και δεν παραπονιόμαστε εύκολα. Πριν 2 χρόνια περίπου ένα βράδυ γύρω στη 1 οι Αλβανοί γείτονες έπιναν μπύρες στην αυλή με κάτι φίλους τους φωνάζοντας δυνατά, όσο τα παιδάκια τους έπαιζαν κάτω στην πιλοτή μας κι έδιναν ένα δείγμα πώς θα είναι περίπου η στιγμή της Δευτέρας Παρουσίας κι η καταστροφή του κόσμου. Πετούσαν μπάλες του μπάσκετ, ούρλιαζαν και κοπανούσαν κάτι μαδέρια. Όταν βγήκε η mother με αυστηρό τόνο να τα συνετίσει, αυτά αντί να μαζευτούν και να ησυχάσουν, έτρεξαν να παραπονεθούν στους γονείς τους οι οποίοι νταγκλαρισμένοι από τις μπύρες που είχαν κατεβάσει όλο το βράδυ άρχισαν τα καντήλια και τις απειλές. Για κανα τέταρτο έβριζαν τους γονείς μου... επειδή μάλωσαν τα παιδιά τους που έκαναν φασαρία στη 1 τα ξημερώματα σε κοινόχρηστο χώρο της πολυκατοικίας. Αντί ας πούμε οι ίδιοι να μαζέψουν τα παιδιά τους. Ευτυχώς λείπαμε εγώ κι ο αδερφός αλλιώς θα κατεβαίναμε κάτω και θα έπεφταν φάπες. Τις πιο πολλές ίσως να τις τρώγαμε εμείς, αλλά still θα υπερασπιζόμασταν την τιμή της οικογένειας.\nΕγώ θυμάμαι όταν ήμουν μικρός αν με μάλωνε κάποιος χεζόμουν και μαζευόμουν σπίτι μου. Μια φορά που έκανα ποδήλατο στην πιλοτή ενός φίλου μου μια μπάμπο έχυσε κάτι βρωμόνερα από το μπαλκόνι της κι επειδή δε με είδε τα έριξε όλα πάνω μου. Όχι μόνο δεν έτρεξα να κάνω παράπονα στους γονείς μου αλλά της ζήτησα και συγνώμη γιατί ένιωθα ότι εγώ έφταιγα μιας και δεν είχα καμία δουλειά να σουλατσάρω σε ξένη πολυκατοικία. Μια φορά, πάλι με το ποδήλατο βγήκα σε ένα δρόμο χωρίς να σταματήσω στο STOP και χτύπησε την πίσω ρόδα μου ένα αμάξι. Εγώ βρέθηκα φαρδύς πλατύς κάτω κι ο οδηγός τρομαγμένος άρχισε να κατεβάζει χριστοπαναγίες. Σηκώθηκα με ματωμένο πόδι του είπα ότι είμαι μια χαρά, ανέβηκα στο ποδήλατο του οποίου η πίσω ρόδα είχε στραβώσει τελείως, ζήτησα συγνώμη και σηκώθηκα κι έφυγα.\nΟ φωνακλάς γείτονας εκτός από τους γονείς μου έχει τσακωθεί και με τους δύο ορόφους της διπλανής πολυκατοικίας του και με έναν όροφο από την απέναντι πολυκατοικία. Μερικά μεσημέρια κάθονται έξω στο πεζοδρόμιο μαζί με άλλους εργάτες και πίνουν Amstel. Έχουν πολύ ωραία αυλή και μεγάλο σπίτι, αλλά παρόλαυτα κάθονται κάτω στο πεζοδρόμιο να πιουν τις μπύρες. Ο γείτονας δεν περιορίζεται μόνο στις φωνές. Είχε πλακωθεί στα μαπίδια με τον πετρελαιά(sic) που ήρθε να τους βάλει πετρέλαιο για το χειμώνα, έχει πλακωθεί με ένα γείτονα για το πού πρέπει να παρκάρουν τα αμάξια και τους χώρισε η αστυνομία, ενώ ένα μεσημέρι είχε τουλουμιάσει στο ξύλο και τη γυναίκα του. Αφού της κατέβαζε μπινελίκια για καναδύωρο κατέληξε να την κυνηγάει σε όλη τη γειτονιά για να την δείρει. Σε εκείνη την περίπτωση καλέσαμε εμείς την αστυνομία να έρθει να την σώσει.\nΜια Κυριακή πρωί γύρω στις 9.00 αυτός ο γείτονας είχε πάρει ένα σιδεροπρίονο κι έκοβε κάτι ξύλα, σχεδόν έξω από το παράθυρό μου. Ξύπνησα πανικόβλητος από το Ιιιιιιιιιιιιιιιιιιιιι του πριονιού και μες στον ύπνο μου νόμισα πως ήρθε ο δολοφόνος με το πριόνι να με κάνει κομφετί. Βγήκα στο μπαλκόνι με το μποξεράκι, με το ένα μάτι κλειστό από τις τσίμπλες, κουτσαίνοντας επειδή δεν είχε ξεμουδιάσει το πόδι μου γιατί όλο το βράδυ είχα κοιμηθεί πάνω του και του είπα ότι μια Κυριακή πρωί έχουμε κι εμείς ρε μάστορα για να κοιμηθούμε, δε μπορείς να κόψεις τα ξύλα λίγο πιο μετά? Η απάντηση του ήταν η εξής: «Δεν είναι ώρα κοινής ησυχίας». Αυτό. Και γύρισε και συνέχισε το ανατριχιαστικό Ιιιιιιιιιιιι. Μάλιστα εκείνη την ώρα βρισκόταν δίπλα του η γυναίκα του κι έπλενε την Μερσεντές (την πλένουν μέρα παρά μέρα) και γυρίζει και μου λέει: «πληρώνουμε νοίκι εδώ, δε θα μας απαγορεύσετε και να μιλάμε!». Τελικά ξέρεις τι? Ν’αγιάσει το χέρι του που την έδειρε.\nΓια να δοκιμαστεί κι άλλο η ξενοφοβία μου μια νέα οικογένεια Αλβανών ήρθε να εγκατασταθεί στον όροφο ακριβώς πάνω από το σπίτι μου. Είναι καλοί και χρυσοί άνθρωποι, ευγενικοί και χαμογελαστοί. Απλά έχουν 2 μικρούλικα παιδάκια, ένα αγοράκι κι ένα κοριτσάκι, τα οποία μπορεί να μην κάνουν γης μαδιάμ την πιλοτή, αλλά φωνάζουν όλη μέρα στο διαμέρισμά τους. Καμιά φορά για λόγους που δε μπορεί να συλλάβει το μυαλό μου τα παιδάκια βγαίνουν στο μπαλκόνι τους και πετάνε πράγματα στον κήπο κάτω, αφού πρώτα κάνουν γκελ στα κάγκελα του δικού μας μπαλκονιού. Μπορεί δηλαδή να ρεμβάζω έξω στο μπαλκόνι χαζεύοντας τα απλωμένα ρούχα των γειτόνων και ξαφνικά να κοπανήσει στα κάγκελά μου ένα πλαστικό φορτηγάκι, μια γυάλινη κανάτα, μια γλάστρα ή το μεσημεριανό φαί που δεν τους αρέσει. Μαζί με το πιάτο. Είναι φορές που περιμένω ότι το αγοράκι στο τέλος δε θα έχει τι άλλο να πετάξει και θα ρίξει τη μικρή του αδερφή.\nΔίπλα από αυτή την κατά τ’άλλα πολύ συμπαθητική οικογένεια Αλβανών μένει μια καθηγήτρια, πρώην καθηγήτρια μου, πολύ καλή αλλά κάπως στριμμένη. Όλη την ώρα τους κοπανάει τους τοίχους για να κάνουν ησυχία λες και έχει πάρει φωτιά το σπίτι και πασχίζει απελπισμένα να φωνάξει κάποιον για βοήθεια, ενώ αν τολμήσει να τηγανίσει κάποιος στην πολυκατοικία έστω κι ένα κεφτεδάκι θα αρχίσει να φωνάζει ότι πνίγεται από τον καπνό και τη λαδίλα κι ότι της γεμίσαμε μπόχα και τηγανίλα όλο το σπίτι. Τουλάχιστον εξαιτίας της κόψαμε τα τηγανιτά, κάτι είναι κι αυτό. Έχουμε κι ένα μπάτσο 2 ορόφους πιο πάνω, ωραίος τύπος και cool, αλλά φαίνεται πως είναι τόσο cool που δεν κρυώνει με τίποτα. Ο τύπος χειμώνα καλοκαίρι κυκλοφορεί με κοντομάνικο. Δε μπα να χιονίζει έξω, να φυσάει, να λυσσομανά, αυτός θα είναι με τα μπράτσα έξω. Αυτό έχει σαν αποτέλεσμα κάθε φορά που το χειμώνα ανάβουμε το καλοριφέρ να κατεβαίνει σε εμάς (επειδή είμαστε διαχειριστές και η θέρμανση είναι κεντρική) και να παραπονιέται ότι τζάμπα το ανάβουμε και ξοδεύουμε πολλά λεφτά στο πετρέλαιο και ότι δεν έχει κρύο. Μιλάει πολύ γρήγορα κι ενώ ο τόνος του είναι ήρεμος κι ευγενικός μπορεί να κάθεται με τις ώρες να μας πιρπιρίζει το μυαλό μέχρι να κατεβούμε στο υπόγειο και να τα κλείσουμε. Κι όταν τελικά τα κλείσουμε τα καλοριφέρ θα έρθει κάποιος άλλος ένοικος να μας παραπονεθεί γιατί τα κλείσαμε κι ότι κρυώνουν κι ότι έχουν μικρά παιδιά που είναι ευαίσθητα και τα καλοριφέρ πρέπει να είναι συχνά αναμμένα.\nΟ πιο πρόσφατος ένοικος της πολυκατοικίας μας είναι ένας Πέρσης. Έτσι δήλωσε, ότι είναι Πέρσης. Αυτός είναι καινούργιος και δεν έχει δώσει δείγματα γραφής ακόμα. Τα παράξενα συμβάντα της πολυκατοικίας δεν τελειώνουν εδώ. Κάποιος σκίζει τους φακέλους που αφήνει ο ταχυδρόμος στην είσοδο της πολυκατοικίας. Στο καινούριο ασανσέρ που βάλαμε φέτος, κάηκαν σε μια βδομάδα και οι 4 λάμπες του. Όταν φωνάξαμε τον ασανσερά(sic) μας είπε ότι δε μπορεί να καταλάβει πώς τέλειωσαν τόσο γρήγορα και οι 4 λάμπες κι αναρωτήθηκε μήπως κάποιος τις άλλαξε και τις αντικατέστησε με καμένες. Είναι ένα πιθανό σενάριο αν σκεφτεί κανείς ότι κάποιος έκλεψε και το ρολόι που είχαμε μέσα στην είσοδο της πολυκατοικίας, είσοδος η οποία κλειδώνει αυτόματα.\nΓια να τα ανακεφαλαιώσουμε, στο δεξιά μου λοιπόν έχω τον τσαμπουκαλή φωνακλά μετανάστη εργάτη με τη Μερσεντές, από πάνω έχω τα συμπαθή παιδάκια που μετακομίζουν όλος τους το βιός από το μπαλκόνι τους αφού πρώτα περάσει από τα κάγκελά μου και πάμε τώρα στα αριστερά μου. Στα αριστερά βρίσκεται μια καινούργια πολυκατοικία, η οποία έχει ακριβό νοίκι και μένουν ένοικοι με αρκετά λεφτά, δεδομένου ότι βλέπω Καγιέν παρκαρισμένες. Δεν έχουν κάνει ποτέ φασαρία τόσα χρόνια. Στον πρώτο όροφο αυτής της πολυκατοικίας, στο μπαλκόνι που βλέπει διαγώνια στο δικό μας μένει μια σέξι αεροσυνοδός. Για να στην κάνω εικόνα, φαντάσου μια πολύ πρόστυχη βιζιτού πολυτελείας με φουσκωμένα βυζιά. Δεν την έχω πετύχει ποτέ στο μπαλκόνι, μια δυο φορές την είχα πετύχει έξω στο δρόμο και νόμιζα ότι ήταν call girl που την κάλεσε κάποιος από τους λεφτάδες που μένουν εκεί μέχρι που η mother μας είπε ότι αυτή μένει δίπλα μας και μας προειδοποίησε να μη διανοηθούμε καν να βγούμε στο μπαλκόνι και να της πιάσουμε την κουβέντα γιατί συνήθως μένει μαζί της ένας μελαχρινός νταγλαράς, ένα μίγμα Ούνου πολεμιστή και γορίλλα και δεν θα το έχει σε τίποτα να πηδήξει στο μπαλκόνι μας και να μας φυτέψει στις γλάστρες.\nΑυτή η αεροσυνοδός λόγω των ταξιδιών λείπει βδομάδες από το σπίτι της αφήνοντάς το κλειστό. Για να μη δείχνει όμως το σπίτι ακατοίκητο κι άρα έτσι προσελκύσει διαρρήκτες, η τύπισσα συνήθως αφήνει απλωμένο κάποιο ρούχο στο μπαλκόνι της. Καμιά πετσέτα, κανα μπλουζάκι, έτσι για να δίνει την εικόνα ότι κάποιος είναι μέσα και θα βγει να το μαζέψει. Λογικό. Μια φορά όμως αντί για πετσέτα ή μπλουζάκι ή σεντόνι ή δεν ξέρω κι εγώ τι άλλο πήγε και άπλωσε ένα στρινγκ. Ένα μόνο στρινγκ. Μαύρο. Μόνο του. Απλωμένο στο μπαλκόνι φάτσα φόρα διαγώνια με το δικό μας. Και το είχε αφήσει εκεί για ΕΝΑ ΜΗΝΑ. Έβγαινες στο μπαλκόνι και ήξερες ότι σαν φόντο θα έχεις το μικρό πεύκο, την αμυγδαλιά, μια γλάστρα με βασιλικό, μια μπάλα μπάσκετ του αδερφού, τα πράγματα που θα ρίχνουν τα παιδάκια από τον πάνω όροφο και το μαύρο δαντελωτό στριγνκ της γειτόνισσας.\nΣτην άλλη μεριά του δρόμου υπάρχει μια βίλα. Ο προηγούμενος ένοικός της την έχασε στα χαρτιά. Υπέροχο οίκισμα, με τεράστιους φοίνικες και καταπράσινο γκαζόν, όπου μένει μια ήσυχη οικογένεια. Δεν ακούγονται ποτέ. Δίπλα από αυτούς μένει άλλη μια οικογένεια Αλβανών. Έχουν 2 σκύλαρους σαν θεριά του Χάροντα που σε αναγκάζουν να αλλάξεις πεζοδρόμιο κάθε φορά που περνάς απέξω γιατί είσαι σίγουρος ότι δεν το έχουν σε τίποτα να λυγίσουν τα κάγκελα με την υπερσκυλίσια δύναμή τους και να καταπιούν το πόδι σου σαν να ήταν ντεπόν. Αυτή η οικογένεια των Αλβανών τις προάλλες αποφάσισε να οργανώσει ένα πάρτυ σε ένα από τα καμάρια της. Από τις 5 το απόγευμα του Σαββάτου άρχισαν τα όργανα. Πρέπει να είχαν συγκεντρώσει μες στο σπίτι τους ηχεία που θα αρκούσαν για να καλύψουν ολόκληρο το Rockwave κι είχαν ανοίξει τόσο δυνατά τη μουσική που στοιχηματίζω ότι εκείνο το βράδυ ακουστήκανε μέχρι το διάστημα. Φαντάσου ότι εκεί που διάβαζα σαββατομεσημεριάτικα ανυποψίαστος ακούω ξαφνικά το Tonight’s gonna be a good night! λες και μπούκαραν οι Black Eyed Peas μες στο δωμάτιο με όλα τα μικρόφωνα στη διαπασών, κι αμέσως κατάλαβα ότι tonight is NOT gonna be a good night. Ένιωσα λες και με ρούφηξαν από το κρεβάτι μου και με ξέβρασαν στην Ibiza δίπλα ακριβώς από τα ηχεία.\nΑπορώ πώς άντεχαν και καθόντουσαν εκεί μέσα οι θαμώνες του πάρτι, εγώ ένιωθα πως ακόμα κι έξω από το σπίτι να πέρναγα θα μάτωναν τα αυτιά μου, ένιωθα το μπάσο να αντανακλά έως το έντερό μου και φοβόμουν μήπως αυτό το γκντουπ γκντουπ μπερδέψει την καρδιά μου και την κάνει να σταματήσει να χτυπά. Τα παιδιά του πάρτι απτόητα, τριγυρνούσαν γύρω γύρω, φώναζαν, κάπνιζαν, ανέβαιναν στην ταράτσα και πέταγαν παντού κονφετί. Φανταζόμουν τη δύσμοιρη και πάντα ήσυχη οικογένεια στη βίλα δίπλα τους, σχεδόν μεσοτοιχία, να προσπαθούν να κρατήσουν τα σερβίτσια και τα βάζα από τα ράφια για να μην πέσουν από το σεισμό που θα προκαλούσε η τόση ένταση. Υποψιάζομαι ότι εκείνο το Σάββατο τα ντεσιμπέλ του πάρτι έσπασαν το φράγμα του ήχου. Μαζί με τα νεύρα μας.\nΚάποιος τελικά κάλεσε την αστυνομία. Δύο φορές. Την πρώτη φορά που ήρθε το περιπολικό τους έκανε παρατήρηση και τη χαμήλωσαν αλλά με το που έστριψε στο στενό να φύγει, την ξανανέβασαν στα απάνθρωπα ντεσιμπέλ. Τη δεύτερη φορά που ξαναήρθε το περιπολικό ευτυχώς δεν την ξανανέβασαν. Απορώ ρε πούστη μου, σε μια πιο ανθρώπινη ένταση δε μπορούσαν να διασκεδάσουν? Έπρεπε να ακούγεται η μουσική τους σε όλα τα νότια προάστια? Αφού είχαν την απαίτηση να υπομένω τη μουσική τους, τότε δικαιωματικά έπρεπε να πάω εκεί, να χτυπήσω το κουδούνι και να ζητήσω να με κεράσουν τούρτα. Μαλακία μου που δεν το έκανα.\nΘα συνέχιζα να σου περιγράφω και άλλες μεγάλες μορφές της γειτονιάς όπως τη χοντρή γεροντοκόρη κουτσομπόλα που είναι όλο γλύκες με όλη τη γειτονιά και πίσω από την πλάτη του καθενός παίρνει φτυάρι και ρίχνει θάψιμο, τον γέρο ξεμωραμένο πατέρα της που παίρνει ένα ψαλιδάκι, κατεβαίνει στην αυλή και κόβει όσα δικά μας τριαντάφυλλα περνάνε τη μάντρα και μπαίνουν στο «χώρο του» (γιατί ως γνωστών τα τριαντάφυλλα είναι κάτι άσχημο, τοξικό και βλαβερό) ή τη γριά-μεγαλύτερη-κουτσομπόλα-ανά-τους-αιώνες που μέρα νύχτα σκουπίζει το δρόμο και τα πεζοδρόμια για να έχει πάντα πρόσβαση στη γειτονιά και να βλέπει ποιος κινείται, πότε και με ποιόν, αλλά θα σταματήσω εδώ για να συνεχίσω στο επόμενο μικρό κουίζ.\nQuiz: Σε ποιο μέρος κάποιοι άνθρωποι κρατούσαν τεράστιες χάρτινες ψωλές και τις περιέφεραν πανηγυρικά?\nα. Στο γήπεδο.\nβ. Στην πλατεία Συντάγματος.\nγ. Στο gay parade.\nδ. Στην Επίδαυρο.\nΣωστή απάντηση: Δ στην Επίδαυρο.\nΕδώ είναι τα ρούχα των ηθοποιών πίσω από τη σκηνή, τις ψωλές δεν τις βρήκα για να τις φωτογραφίσω.\nΣτην Επίδαυρο πήγαμε τις προάλλες σαν μίνι εκδρομή στην παράσταση Ειρήνη του Αριστοφάνη με τον Φιλλιπίδη. Είχαν εκμοντερνίσει το κείμενο και είχε πολλές αναφορές στη σημερινή κατάσταση της κοινωνίας. Ήταν πολύ καλή φάση αν εξαιρέσεις μόνο το γεγονός ότι τσιγγουνευτήκαμε να αγοράσουμε μπουκαλάκια νερό στην αρχή από τη μοναδική καντίνα που βρισκόταν 2 χιλιόμετρα μακριά από το θέατρο κι επειδή μες στο θέατρο δεν είχε από αυτούς τους κλασικούς πωλητές που πουλάνε μπύρες, κοκα κόλες και πατατάκια (για σεβασμό στο χώρο) είχαμε ουάξει καθ’όλη τη διάρκεια.\nQuiz : Τι πιστεύεις ότι δείχνει αυτή η εικόνα?\nα. Έναν τύπο που πίνει τη μαλαματίνα και "ξεκλειδώνει" την ευχάριστη διάθεσή του.\nβ. Έναν τύπο που τον μαχαίρωσαν στην κοιλιά με ένα κλειδί, ενώ έπινε.\nγ. Έναν τύπο που αντί για κρασοκοιλιά απέκτησε κλειδοκοιλιά.\nδ. Έναν καβλωμένο τύπο.\nΑπάντηση: Θα το αφήσω να το απαντήσεις εσύ, για να δω αν έχουμε το ίδιο πονηρό μυαλό...\nQuiz: Ποιό πιστεύεις ότι είναι το καλύτερο τατουάζ?\nγ. Κινέζικα γράμματα ή σύμβολα.\nΣωστή απάντηση: Μα φυσικά το Δ, γιατί από τα υπόλοιπα έχει χεστεί ο τόπος!\nQuiz:(τελευταίο) Τα κανάλια μετά από τις χιλιοστές επαναλήψεις των ελληνικών σειρών(κυρίως του Ρώμα), μετά από την προβολή όλων των saga των τουρκικών σειρών (Μενεξέ, Κεμπάπ Κιοφτέ, Χίλιες και μια αραβικές πίτες), μετά το ξεθάψιμο αρχαίων σειρών όπως το Prince of Bel Air ή παλιών σόου όπως το Ποτέ την Κυριακή (που θα έπρεπε να μετονομαστεί σε Όχι Πάλι Αρναούτογλου την Κυριακή) τι άλλο θα σκεφτούν να βάλουν για να καλύψουν τον τηλεοπτικό χρόνο χωρίς να ξοδέψουν χρήματα?\nα. Ρομαντικές μεταγλωττισμένες σειρές από τη Γουαδελούπη.\nβ. Ζωντανή αναμετάδοση μπογιάς που στεγνώνει στον τοίχο.\nγ. Επαναλήψεις Δυναστείας, Τόλμης και Γοητείας, Λάμψης και Καλημέρα Ζωής.\nΣωστή απάντηση: Δ, έτσι όπως το πάνε τα κανάλια, θα δούμε όλα τα παραπάνω!\nΠριν κλείσω να διευκρινίσω στα ευαίσθητα μυαλά εκεί έξω ότι ελπίζω να μην παρεξηγήθηκα και να μην διέκρινε κάποιος ρατσιστικές τάσεις ενάντια στους Αλβανούς. Το ότι οι δικοί μου Αλβανοί γείτονες είναι φασαριόζοι δε σημαίνει ότι είναι όλοι έτσι. Δεν έχω κάνει στατιστική έρευνα για το ποιές φυλές φωνάζουν και πόσο, αλλά στη δική μου γειτονιά το 90% της ηχορύπανσης τυγχάνει να προέρχεται από αυτούς. Πάντως επειδή το θέμα το έχω συζητήσει με φιλικό άτομο που έχει καταγωγή από Αλβανία κι έχει ζήσει εκεί, μου είπε πως εκεί έτσι φωνάζουν, βγαίνουν στους δρόμους και μιλάνε ο ένας με τον άλλον σε απόσταση ενός χιλιομέτρου. Οι υπόλοιποι από τους κακούς γείτονες/ισες που ανέφερα είναι φυσικά Ελληνάρες.\nΚαι τώρα κλείνοντας τσέκαρε μια πολύ ενδιαφέρουσα αγγελία για δουλειά, που μπορεί να σου φανεί χρήσιμη στους δύσκολους καιρούς που διανύουμε: (τα πλάγια γράμματα είναι σχόλια δικά μου)\n«Εάν είσαι πανέμορφη κοπέλα ή πολύ όμορφος άντρας, εκπληκτική μαγείρισσα ή ο τέλειος σεφ, μια ασυναγώνιστη καθαρίστρια ή ένας υπάκουος μπλάτλερ (αυτό γράφει η «αγγελία», μπΛάτλερ) ψώνιο ή μοντέλο, ένας σταρ αδικημένος από το σύστημα, και αναζητάς διέξοδο στα όνειρά σου, τότε είσαι για εδώ! Η Τζούλια Ντεσιρέ Αλεξανδράτου Χαντ (WTF?) σου ανοίγει την (πίσω) πόρτα στην ελπίδα. Δήλωσε συμμετοχή αμέσως τώρα, και διεκδίκησε την είσοδό σου στο πρώτο και μεγαλύτερο reality του ελληνικού διαδικτύου.»\n(όπως το διάβασα από το bigjulia.com, όπου μπήκα κι εγώ σαν μαλάκας να δω περί τίνος πρόκειται)\nΈλα παιδιά όσοι είστε άνεργοι ορμάτε, δε χάνονται τέτοιες ευκαιρίες!\nΑναρτήθηκε από phantom στις 17:15 18 σχόλια: Σύνδεσμοι σε αυτήν την ανάρτηση


Rockefeller Gardens Park (Ormond Beach, Φλόριντα) - Κριτικές\nRockefeller Gardens Park: Εστιατόρια στην περιοχή\nΔραστηριότητες κοντά σε: Rockefeller Gardens Park\nRockefeller Gardens Park, Ormond Beach - Κριτικές\nΝο 10 από 106 δραστηριότητες - Ormond Beach\nΩραίο πάρκο στον ποταμό με πρόσβαση με τα πόδια στο Casements όπου έχουν πολλές εκδηλώσεις για το σαββατοκύριακο, συμπεριλαμβανομένων εκθέσεων χειροτεχνίας, οι βιοτέχνες και οι πολιτιστικές εκδηλώσεις.\nΤο Casemate - χειμερινή οικία του John Δ. Rockefeller\nΌμορφη θέα στον ποταμό. Το σπίτι είναι όμορφα ανακαινισμένο και ανήκει στην κομητεία Valousa. Είσοδος είναι δωρεάν.\nΕπισκεφθείτε το σπίτι του πρώτου\nΕπισκεφθήκαμε το Rockefeller Home at 25 Riverside διαφορικού για οργάνωση (η οποία είναι δωρεάν) και αξίζει να την ώρα που δαπανώνται. Το είπαν docent υπέροχη ιστορία του σώματος της ιστορίας πριν και μετά το Rockefeller. Θα το συνιστούσα ανεπιφύλακτα και στη συνέχεια βγείτε στην απέναντι...πλευρά του δρόμου, στο πάρκο για μια βόλτα με τα πόδια.Περισσότερα\nΑυτό είναι ένα μεγάλο πάρκο με θέα στο νερό, στρωμένοι περιπάτους, τουαλέτες, ψάρεμα, αποβάθρες ξεκινούν με βάρκα και μικρή παραλία. Ήμασταν αρκετά τυχεροί να δούμε μια dolphin στο cove όταν ήμασταν εκεί. Πολύ ήσυχο και γραφικό πάρκο.\nΤο Waterfront Escape\nΑυτό το όμορφο Waterfront Park είναι ένα εξαιρετικό μέρος για να χαλαρώσετε, μπορείτε να κάνετε μια βόλτα ή παρακολουθήστε το ηλιοβασίλεμα. Η προβολή του Χάλιφαξ River είναι ωραίο και το παρακείμενο δημοτικός χώρος στάθμευσης είναι δωρεάν. Το τοπίο είναι φτιαγμένες καλά.\nΕυχάριστο, ήσυχους κήπους σε μια πολυσύχναστη περιοχή. Ένα ωραίο μέρος για σύντομες χαλαρωτικό περίπατο στο πάρκο με κάποιον που απολαμβάνουν να με.\nΣας παρακαλώ να πάτε εκεί! Μπορείτε να καθίσετε και να απολαύσετε τη θέα στο ποτάμι και το κήπος, ή πηγαίνετε σε ένα ωραίο μεγάλο περίπατο κατά μήκος του ποταμού και υπό τη γέφυρα και καθίστε στο κιόσκι δίπλα στο νερό. Τα ψάρια ή παρακολουθήστε τα...άτομα από την αλιεία. Είναι ο παράδεισος εδώ, όταν ο καιρός είναι καλός. Δεδομένου ότι βρίσκεται στις όχθες του ποταμού, προτείνω να φέρετε μια sweater κατά τη διάρκεια ψυχρότερους μήνες.Περισσότερα\nRockerfeller κήπους Park\nΤο όμορφο τοπίο και κατά τους καλοκαιρινούς μήνες έχουν πολλές υπαίθριες δραστηριότητες. Ωραίο μέρος για όλους. Η περιοχή είναι γαλήνια.\nΟι κήποι Park βρίσκεται στις όχθες του ποταμού Χάλιφαξ. Αρχικά ήταν μέρος του JD Rockerfeller χειμώνα το στέισιον Casements. Υπάρχουν μονοπάτια με πολλά παγκάκια, όπου μπορεί κανείς να σταματήσει και να απολαύσουν τη γραφική θέα στον ποταμό. Σβήστε και κάντε ένα διάλειμμα και να απολαύσετε...αυτό το όμορφο περιβάλλον.Περισσότερα\nΤο Rockefeller κήπους Park είναι ένα υπέροχο μέρος για περίπατο κατά μήκος του ποταμού και να χαλαρώσουν. Το τοπίο είναι πανέμορφο και τη θέα στο ποτάμι είναι εκπληκτικό.\nΛάβετε γρήγορα απαντήσεις από το προσωπικό του Rockefeller Gardens Park και από προηγούμενους επισκέπτες.


Η θερμοκρασία στις παραλιακές περιοχές κυμαίνεται μεταξύ 22οC το χειμώνα και 34 οC το καλοκαίρι. Η θερμοκρασία της θάλασσας κυμαίνεται από 22 οC μέχρι 27 οC. Στο κεντρικό τμήμα του νησιού, η μέγιστη θερμοκρασία την ημέρα κυμαίνεται από περίπου 19 οC τον Αύγουστο μέχρι 26 οC τον Φεβρουάριο. Οι δυτικές και βόρειες περιοχές είναι πιο ζεστές και σχετικά πιο ξηρές σε σχέση με τις ανατολικές και τις νότιες περιοχές.\nΔεν απαιτούνται εμβολιασμοί, πάντως ένας εμβολιασμός για κίτρινο πυρετό είναι απαραίτητος για ταξιδιώτες ηλικίας άνω του 1 έτους, οι οποίοι φτάνουν από περιοχές όπου έχουν αναφερθεί κρούσματα κίτρινου πυρετού.\nΟι περισσότεροι στο νησί είναι δίγλωσσοι και μιλάνε εξίσου καλά τα Αγγλικά και τα Γαλλικά. Τα Κρεολικά και τα Γαλλικά είναι οι βασικές γλώσσες στο καθημερινό περιβάλλον τους, και επίσης μιλάνε μερικές ανατολίτικες γλώσσες.\nΥπάρχουν 15 δημόσιες αργίες ετησίως, εκ των οποίων οι 7 είναι σε σταθερές ημερομηνίες: 1η και 2α Ιανουαρίου, 1η Φεβρουαρίου, 12η Μαρτίου, 1η Μαΐου, 2α Νοεμβρίου και 25η Δεκεμβρίου. Οι υπόλοιπες δημόσιες αργίες είναι θρησκευτικές γιορτές, των οποίων οι ημερομηνίες ποικίλλουν από χρονιά σε χρονιά.\nΠάρτε μαζί σας τα καλύτερα σπορ ρούχα και ρούχα παραλίας που διαθέτετε. Κατά τους χειμερινούς μήνες (Ιούνιο – Σεπτέμβριο), πάρτε μαζί σας μερικά ελαφρά μάλλινα ρούχα για τις δροσερές βραδιές. Παρακαλείσθε να επιδεικνύετε τον πρέπων σεβασμό όταν επισκέπτεσθε θρησκευτικά μέρη. Φοράτε κατάλληλα ρούχα (και αφαιρέστε δερμάτινα παπούτσια και ζώνες) όταν μπαίνετε σε κτίρια.\nΟι μετακινήσεις εντός του νησιού\nΟ βασικός τρόπος οδικών μετακινήσεων είναι το εκτεταμένο δίκτυο με λεωφορεία. Περίπου το 1/3 των δρομολογίων των λεωφορείων καλύπτεται από την Εθνική Εταιρία Μεταφορών. Άλλος τρόπος για να κινηθείτε οδικώς στο νησί είναι τα ταξί που παρέχουν τις υπηρεσίες τους σ’ όλο το νησί. Η χρέωση είναι σε μεγάλο βαθμό καθορισμένη και τα ταξί είναι εφοδιασμένα με κοντέρ, μολονότι πολλοί οδηγοί επιλέγουν να μην τα χρησιμοποιούν. Τα ταξί σχετίζονται με ορισμένες επαρχιακές περιοχές ή ξενοδοχεία, και αυτό είναι τυπωμένο στο κίτρινο πλαίσιο της πόρτας του οδηγού. Το φιλοδώρημα δεν είναι απαραίτητο, ωστόσο εκτιμάται πάντοτε.\nΈνας άλλος τρόπος να γυρίσετε το νησί είναι να χρησιμοποιήσετε ένα αυτοκίνητο, κατόπιν συμβολαίου, το οποίο ανήκει σε ιδιωτικές εταιρείες, συμπεριλαμβανομένων μεγάλων διεθνών και ανεξαρτήτων φιρμών. Οι τουρίστες συχνά νοικιάζουν αυτά τα αυτοκίνητα και μπορείτε να το κάνετε και εσείς, καθώς η οδήγηση στο νησί είναι πολύ άνετη και ευχάριστη. Πάντως, θα πρέπει να προσέχετε όταν οδηγείτε τη νύχτα, διότι κάποιοι περιφερειακή δρόμοι έχουν χαμηλό φωτισμό. Η τήρηση κάποιων οδικών κανόνων είναι απαραίτητη• για παράδειγμα, ο οδηγός πρέπει να είναι από 18 ετών και άνω, και δεν θα πρέπει να υπερβαίνει τα όρια ταχύτητας, που είναι 90 χ.λ. την ώρα σε αυτοκινητόδρομους και 50 χ.λ. την ώρα σ’ άλλες περιοχές. Οι έγκυρες άδειες οδήγησης από ξένες χώρες γίνονται δεκτές, και η χρήση των ζωνών ασφαλείας είναι υποχρεωτική. Μια μεγάλη εθνική οδός διασχίζει το νησί από βορρά μέχρι νότο. Το άλλο οδικό δίκτυο που εξυπηρετεί το νησί είναι καλό, αν και λίγο στενό. Λόγω της μικρής έκτασης του νησιού, μπορείτε να βρεθείτε σ΄ οποιοδήποτε σημείο του, με αφετηρία το Port Louis, μέσα σε 45 λεπτά. Για να διασχίσετε, οδηγώντας, το νησί από το ένα άκρο του μέχρι το άλλο, θα σας πάρει 1 ώρα περίπου.\nΆλλοι τρόποι μετακίνησης\nΜπορείτε επίσης ν’ ανακαλύψετε τον Αγ. Μαυρίκιο με ποδήλατο ή μοτοποδήλατο, που ενοικιάζονται στο νησί. Διοργανώνονται ειδικές εκδρομές με ποδήλατο, όπου θα σας συνοδεύει ξεναγός. Μπορείτε επίσης να χρησιμοποιήσετε ελικόπτερο για να επισκεφθείτε γειτονικά νησιά και για να περιηγηθείτε στα αξιοθέατα. Αυτή η επιλογή, όμως, θα σας κοστίσει κάτι παραπάνω.\nΑπό τις αμμουδερές παραλίες μέχρι το πλούσιο βουνίσιο εσωτερικό του, η μεγαλύτερη ατραξιόν του Αγ. Μαυρικίου είναι το φυσικό τοπίο του νησιού.\nΞεκολλήστε από την παραλία για να εξερευνήσετε το άγριο τοπίο στο εσωτερικό του νησιού. Περπατήστε στα δασώδη Φαράγγια του Μαύρου Ποταμού και θαυμάστε τους πολύχρωμους ηφαιστειακούς βράχους κοντά στο Chamarel.\nΕνωθείτε με τους Ινδουιστές προσκυνητές στην πράσινη λίμνη στην καλντέρα του Grand Bassin, περιπλανηθείτε ανάμεσα στα φοινικόδενδρα και στα τεράστια νούφαρα στους Pamplemousses Βοτανικούς Κήπους ή πηγαίνετε με σκάφος στα μικροσκοπικά απομακρυσμένα νησάκια Ilot Gabriel και Ile aux Carfs. Το L’ Arentore du Sucre σας ξεναγεί στις εγκαταστάσεις των παλαιών φυτειών ζάχαρης, ενώ το όμορφα διατηρημένο Αρχοντικό Eureka ταξιδεύει τους επισκέπτες πίσω στην αποικιακή εποχή του 19ου αιώνα. Για αλλαγή ρυθμού επισκεφθείτε την πρωτεύουσα, το Port Louis, με την πολυσύχναστη Αγορά και το Μουσείο Φυσικής Ιστορίας.\nΟ Αγ. Μαυρίκιος έχει να επιδείξει με υπερηφάνεια μια τεράστια ποικιλία θαλάσσιων θησαυρών και ευημερίας. Η θάλασσα στον Αγ. Μαυρίκιο πάντα μας επιφυλάσσει εκπλήξεις: πολύχρωμα ψάρια, σμέρνες, χέλια, μαγευτικός κοραλλιογενής βυθός. Μάσκες, βατραχοπέδιλα και εξοπλισμός για αυτοκατάδυση ... απολαύστε μία από τις πιο ευτυχισμένες εμπειρίες του κόσμου! Είτε φοράτε στολή δύτη είτε παρακολουθείτε μέσα από ένα υποβρύχιο, ο Αγ. Μαυρίκιος μπορεί να σας αποκαλύψει τα μυστικά του υποθαλάσσιου κόσμου του.\nΈνας από τους πιο θεαματικούς τρόπους για να εξερευνήσετε τον κοραλλιογενή βυθό, είναι να επιβιβασθείτε στο Blue Safari υποβρύχιο. Θ΄ απολαύσετε μια συναρπαστική συνάντηση με τον θαλάσσιο κόσμο και θα έχετε την ευκαιρία να δείτε από κοντά αρκετά ναυάγια που ανατρέχουν πίσω στον 17ο αιώνα. Οργανώνονται επίσης δραστηριότητες βραδινής κατάδυσης, κατάδυσης του «μήνα του μέλιτος» και μαθήματα εκπαίδευσης. Το σκάφος «Le Nessee», ένα ημι-υποβρύχιο, θα σας πάει μια βόλτα στο βυθό της θάλασσας με απόλυτη ασφάλεια για μία ώρα. Μια μοναδική εμπειρία που εξασφαλίζει άνετη παρακολούθηση για επιβάτες κάθε ηλικίας. Όσοι επιθυμούν να ζήσουν την εμπειρία να περπατήσουν πάνω στο βυθό, η εταιρεία «Undersea Walk Ltd» θα τους βοηθήσει ν΄ απολαύσουν αυτήν την συγκίνηση με απόλυτη ασφάλεια.\nΤο Port Louis είναι η διοικητική και οικονομική πρωτεύουσα του νησιού και βρίσκεται στα νοτιοδυτικά. Είναι το μοναδικό εμπορικό λιμάνι του νησιού. Ιδρύθηκε από τον Mahe de Labourdonais και προτιμήθηκε από το Grand Port (στα νοτιανατολικά), λόγω της γεωγραφικής του θέσης. Προστατευμένο από μια οροσειρά από τη μια πλευρά, και πλαισιωμένο από έναν ήρεμο όρμο από την άλλη, αποτελούσε το ιδανικό σημείο για να χτίσει μια πόλη που θα μπορούσε εύκολα ν’ αμυνθεί σε περίπτωση που δεχόταν επίθεση. Το Mahbourg στο νότο και το Port Louis είναι οι μοναδικές ιστορικές και αποικιακές πόλεις. Οχυρά όπως τα Fort Adeloude ή La Citadelle όπως είναι γνωστό, προσφέρουν ιδανική θέα στο σύνολο της πόλης του Port Louis. Χτίσθηκε το 1835 από τους Βρετανούς και σήμερα είναι συναυλιακός και θεατρικός χώρος.\nΗ Κεντρική Αγορά είναι ένα σημείο που πρέπει να επισκεφθούν οι τουρίστες, είναι ένα μέρος όπου μπορείτε ν΄ αγοράσετε χειροποίητα είδη ή να φάτε ένα dholl puri και να πιείτε κάτι. Μπορείτε επίσης ν΄ αγοράσετε ρούχα, φρούτα και λαχανικά, μπαχαρικά και ακόμα βοτάνια θεραπευτικά που χρησιμοποιούν οι ντόπιοι για να θεραπεύσουν οποιαδήποτε δυνατή ασθένεια.\nΤο Champ de Mars είναι άλλο ένα μέρος που πρέπει να επισκεφθείτε, ιδίως κατά την αγωνιστική περίοδο (Μάιος – Δεκέμβριος). Είναι ο παλαιότερος αγωνιστικός χώρος (1812) στον Ινδικό Ωκεανό και ο δεύτερος παλαιότερος στο νότιο ημισφαίριο. Βρίσκεται στην καρδιά των γεγονότων τα σαββατοκύριακα που διεξάγονται αγώνες και είναι μια συναρπαστική εμπειρία που αξίζει να ζήσετε.\nΤα παλαιά αποικιακά κτίρια, οι πεζόδρομοι, το Μουσείο Φυσικής Ιστορίας, το Κυβερνείο και το Θέατρο του Port Louis που χτίσθηκε το 1822, είναι όλα μάρτυρες του αποικιακού παρελθόντος της πρωτεύουσας. Άλλα μέρη που αξίζει να επισκεφθείτε στο Port Louis είναι οι καθεδρικοί ναοί, οι ναοί, οι παγόδες και τα τζαμιά – μια αντανάκλαση της ποικιλίας τόσο του νησιού όσο και τις πρωτεύουσάς του. Πιο προσφάτως χτισμένα, η προκυμαία Caudan και η προκυμαία του Port Louis, φιλοξενούν αρκετά εστιατόρια, café, μπαρ, σινεμά, μαγαζιά με αφορολόγητα είδη, μαγαζιά με είδη χειροτεχνίας και ένα καζίνο. Υπάρχει επίσης η Chinatown, ένα μικρό χωριό μέσα στην πόλη, με πολλά εστιατόρια, καταστήματα και άλλες μικρές επιχειρήσεις που σας μεταφέρουν αυτόματα στην Άπω Ανατολή. Πολλοί δρόμοι στο Port Louis ειδικεύονται στην πώληση προϊόντων ενός είδους μόνο. Για παράδειγμα, τα καταστήματα στις οδούς La Corderie και Deoforges Street, πωλούν σχεδόν αποκλειστικά ρούχα και υφάσματα. Πάντως, ο καλύτερος τρόπος ν΄ ανακαλύψετε το Port Louis, είναι να το περπατήσετε!\nΤο βόρειο τμήμα του νησιού είναι πασίγνωστο για τις παραλίες με άσπρη άμμο και για τις ήρεμες λιμνοθάλασσες. Ως εκ τούτου, διαθέτει τα περισσότερα παραθαλάσσια θέρετρα και αποτελεί το πιο αναπτυγμένο κομμάτι της ακτογραμμής του νησιού.\nΤο Grand Bay είναι το κέντρο της ζωής στα βόρεια. Είναι ένα σύγχρονο παραλιακό θέρετρο με μαγαζιά, πινακοθήκες, εμπορικά κέντρα, ξενοδοχεία και bungalows κατά μήκος του κόλπου με τα σμαραγδένια νερά. Το Grand Bay είναι επίσης ένα από τα μέρη για βραδινή διασκέδαση, καθώς διαθέτει πολλά εστιατόρια, μπαρ και νυχτερινά club. Λίγο βορειότερα του Grand Bay βρίσκεται το Rereybere, ένα μικρό θέρετρο με μια από τις καλύτερες παραλίες του νησιού. Πρόκειται για ένα από τα πιο εκτιμημένα (δημοφιλή) θέρετρα του νησιού και διαθέτει πολλά bungalows και μερικά μικρά ξενοδοχεία και εστιατόρια. Υπάρχουν επίσης οι περισσότερες βασικές ευκολίες, όπως τράπεζες, καταστήματα και σούπερ μάρκετ.\nΑκόμα πιο βόρεια, συναντάμε το Cap Maeheureux, εδώ όπου έκαναν απόβαση οι Άγγλοι το 1810 για να καταλάβουν το νησί. Είναι ένα ήσυχο, μικρό ψαροχώρι με μια μικρή παραλία και με πανέμορφη θέα προς τα βόρεια νησάκια, που αποτελούν το φόντο πίσω από ένα χαριτωμένο, μικρό ξωκλήσι.\nΒορειοδυτικά βρίσκεται η παραλία Choisy, μια από τις μεγαλύτερες του νησιού. Η πανέμορφη λιμνοθάλασσά της περιβάλλεται από δένδρα casuarinas και σ΄ αντίθεση με τις άλλες παραλίες, δεν διαθέτει καθόλου ξενοδοχεία ή bungalows. Νότια συναντάμε το Trou Aux Biches, ένα μικρό χωριό με μια μεγάλη, όμορφη παραλία. Το μεγαλύτερο μέρος της παραλίας περιβάλλεται από το Ξενοδοχείο Trou Aux Biches Hotel, το οποίο διαθέτει γήπεδο για γκολφ και καζίνο. Το χωριό διαθέτει επίσης πολλά bungalows, μερικά εστιατόρια και μία τράπεζα.\nΟ Βοτανικός Κήπος Pamplemousses, ο οποίος βρίσκεται στο ομώνυμο χωριό, είναι ένα από τα δημοφιλέστερα αξιοθέατα του Αγ. Μαυρικίου. Ήταν υπό την εποπτεία του Γάλλου διοικητικού αξιωματούχου Pierre Poirre, όταν ο κήπος ξεκίνησε να κερδίζει παγκόσμια φήμη για την ποικιλία των σπάνιων τροπικών φυτών του. Ο Poirre ήθελε να καλλιεργήσει μπαχαρικά στο νησί και εισήγαγε πολλά φυτά για να πειραματισθεί. Υπάρχει μια μεγάλη ποικιλία από εξωτικά φυτά, με πιο γνωστό τα τεράστια νούφαρα Victoria Amazonica. Υπάρχει επίσης το δένδρο Talipot, που ανθίζει μετά από 50-60 χρόνια ζωής και μ’ ένα παράξενο τρόπο μαραίνεται αμέσως μετά. Περπατώντας μέσα από τα δρομάκια που περιστοιχίζονται από φοινικόδενδρα, θ΄ ανακαλύψετε ένα πανέμορφο παράδειγμα αποικιακής αρχιτεκτονικής με το Chateau Mon Plaisir. Χτίσθηκε από τον Mahe de Labourdonnais ως η επίσημη πρωθυπουργική κατοικία κατά τη Γαλλική περίοδο.\nΗ λίμνη La Nicoliere είναι άλλο ένα ενδιαφέρον μέρος για να επισκεφθείτε στα βόρεια. Είναι μια λίμνη σε ψηλότερα εδάφη από τις τεράστιες κοιλάδες στα βόρεια. Έχει μερικά δάση και προσφέρει πολύ ωραία θέα προς τη βόρεια περιοχή με το μωσαϊκό των χωραφιών ζαχαροκάλαμου. Όχι μακριά από εκεί θα βρείτε την περιοχή Congomah, που προσφέρει ωραία θέα προς την οροσειρά Moka προς το Port Louis.\nΤο βόρειο τμήμα του νησιού έχει πολλά νησάκια. Δύο εξ αυτών, τα Gabriel και Flat έχουν παρθένες παραλίες μ΄ άσπρη άμμο και κρυστάλλινα, γαλάζια, καθαρά νερά. Μπορείτε να πάτε κρουαζιέρα στα νησάκια αυτά μ΄ ένα από τα πολλά ιστιοφόρα σκάφη που υπάρχουν για το σκοπό αυτό.\nΘα είναι μια αξέχαστη εμπειρία των διακοπών σας.\nΟ νότος είναι η πιο άγρια και λιγότερο αναπτυγμένη περιοχή του νησιού. Πέρα από το Mahebourg και τα πέριξ του, η περιοχή έχει μείνει άθικτη λόγω της απουσίας ήσυχων λιμνοθαλασσών. Ο «βαθύς νότος», όπως αποκαλείται μερικές φορές, είναι προφανώς η άγνωστη και ξεχασμένη πλευρά της παράκτιας περιοχής του Αγ. Μαυρικίου, με τις ψηλές απότομες πλευρές βράχων και τις λυσσαλέες θάλασσες.\nΤο Gris Gris και Le Souffleur είναι δύο φυσικά σημεία κατά μήκος αυτής της ακτογραμμής, που προσφέρουν θέα που κόβει την ανάσα. Σο Souillac, ένα χωριό που έχει πάρει το όνομά του από τον Vicompte του Souillac, υπάρχει το Μουσείο Robert Edouard Hart.\nΑυτός ο Μαυρικαινός ποιητής και ζωγράφος, έχει γράψει εκτεταμένα για το νησί, ιδίως στη νότια ακτή. Όχι μακριά από το Souillac βρίσκονται οι καταρράκτες Rochester, από τους πιο ωραίους καταρράκτες του νησιού.\nΣτο Riviere des Anguilles στο νότο, το πάρκο Vanilla Crocodile φιλοξενεί τους κροκοδείλους που εισάγονται από τη Μαδαγασκάρη, καθώς και άλλα ερπετά. Μπορείτε επίσης να βρείτε άλλα ζώα που βρίσκονται στα δάση του Αγ. Μαυρικίου, όπως πιθήκους, αγριογούρουνα, ελάφια και χελώνες.\nΤο φυσικό πάρκο Le Val είναι ένα άλλο μέρος για φανατικούς λάτρεις της φύσης. Βρίσκεται σε μια πιο κεντρική περιοχή και είναι ένας ήσυχος παράδεισος για ψάρια, χελώνες, πουλιά και πιθήκους, μέσα σ’ ένα κατάφυτο τροπικό περιβάλλον και με τροπικό κλίμα.\nΣτα νοτιανατολικά του νησιού, τα ερείπια των αρχαίων οχυρών που χτίσθηκαν από τους Γάλλους, μαρτυράνε τις πολλές ναυμαχίες που δόθηκαν σ’ αυτήν την περιοχή του νησιού. Πρόσφατα οι αρχαιολόγοι έφεραν στο φως τα ερείπια του Φρουρίου Frederick Hendrick, που χτίσθηκε κατά την Ολλανδική κατοχή.\nΤο «Domaine du Chasseur», που βρίσκεται στο Anse Jouchee στα νοτιανατολικά του νησιού, είναι μια έκταση 900 εκταρίων για κυνήγι αγρίων ζώων όπως ελάφια, αγριογούρουνα και πίθηκοι.\nΕνοικιάζονται bungalows και υπάρχει ένα εξωτικό εστιατόριο που σερβίρει λαχταριστή τοπική κουζίνα. Δίπλα σ’ αυτό το πεδίο, βρίσκεται το Domaine Ylang Ylang, όπου ανθίζει το λουλούδι ylang ylang, που χρησιμοποιούν οι αρωματοποιοί. Η λοφοπλαγιά του αγροκτήματος προσφέρει πανοραμική θέα προς το νοτιανατολικό τμήμα του νησιού. Μπορείτε να περπατήσετε στην περιοχή και ν΄ απολαύσετε το άρωμα του ylang ylang και άλλων αρωματικών φυτών που αποστάζονται στο κοντινό αποστακτήριο. Υπάρχει επίσης ένα ρουστίκ αλλά ευχάριστο εστιατόριο, όπου μπορείτε να απολαύσετε την τοπική κουζίνα του νησιού.\nΤο δυτικό μέρος του νησιού είναι ένα από τα καλύτερα σημεία, με μεγάλες, αμμουδερές παραλίες. Σ’ αντίθεση με το βόρειο τμήμα, έχει παραμείνει λιγότερο αναπτυγμένο, αλλά προσφέρει τις ίδιες ευκολίες. Πολλά ξενοδοχεία, (όπως τα La Pirogue, Sugar Beach, Le Morne, Hilton, Sofitel), βρίσκονται κατά μήκος της ακτογραμμής, και υπάρχουν επίσης παραθαλάσσια θέρετρα, όπως το Flic en Flac, που διαθέτουν μεγάλες, αμμώδεις παραλίες που πλαισιώνονται από δένδρα casuarina. Όχι μακριά από αυτήν την περιοχή, βρίσκεται το Caselo Πάρκο πουλιών. Αυτό το καταφύγιο πουλιών εκτείνεται σε 80 περίπου στρέμματα και έχει 140 διαφορετικά είδη πουλιών απ΄ όλον τον κόσμο, και αν είστε τυχεροί μπορεί να πάρει το μάτι σας το σπάνιο ροζ περιστέρι του Αγ. Μαυρικίου.\nΗ παραλία Tamarin είναι ένα άλλο μέρος, κατά μήκος της δυτικής ακτογραμμής, που προσφέρει καινούριες συγκινήσεις. Λόγω των κυμάτων, είναι το ιδανικό μέρος να εξασκηθείτε στο surfing και στο body board (surfing χωρίς πανί, μόνο με σανίδα), ιδίως το χειμώνα. Πιο κάτω στη δυτική ακτογραμμή συναντάμε το Riviere Noire Centre de Peche, που παρέχει όλες τις εγκαταστάσεις για το ψάρεμα στην ανοιχτή θάλασσα. Τα λίγα τελευταία χρόνια, το πρωτάθλημα για το ψάρεμα στην ανοιχτή θάλασσα έχει διεξαχθεί στην περιοχή αυτή, με διαγωνιζόμενους απ΄ όλον τον κόσμο. Στην ενδοχώρα, τα Φαράγγια του Μαύρου Ποταμού φιλοξενούν το Εθνικό Πάρκο και είναι «must” για τους λάτρεις της φύσης. Με κοιλάδες, ποτάμια, δάση και ορεινό περιβάλλον, σας προσφέρει μοναδικές στιγμές πεζοπορίας για ν΄ ανακαλύψετε την χλωρίδα και πανίδα του νησιού.\nΠρος τα νότια βρίσκεται το Le Morne, μια κοντινή χερσόνησος που παρέχει εκπληκτική θέα στο βουνό Le Morne Brabant, που είναι σαν ένας βράχος που αναδύεται μέσα από τη θάλασσα. Το Le Morne είναι γνωστό επίσης για τη θλιβερή ιστορία των δραπετών σκλάβων που πήδηξαν από την κορυφή του βουνού όταν στρατιώτες ήρθαν για να τους ανακοινώσουν ότι ήταν ελεύθεροι πια. Οι σκλάβοι νόμισαν ότι αυτοί οι στρατιώτες έρχονταν για να τους γυρίσουν πίσω στη δουλεία, και προτίμησαν το θάνατο από το να χάσουν την ελευθερία τους. Οι ιστορικοί επιμένουν, κόντρα στη λαϊκή πεποίθηση, ότι αυτό είναι περισσότερο ένας μύθος, παρά αληθινή ιστορία. Το Le Morne έχει μια από τις καλύτερες παραλίες με κρυστάλλινα, καθαρά νερά που εκτείνεται σε αρκετά χιλιόμετρα και γι΄ αυτό διαθέτει μερικά από τα καλύτερα ξενοδοχεία γύρω απ΄ την ακτογραμμή του.\nΤο βασικό αξιοθέατο σ΄ αυτήν την περιοχή του Αγ. Μαυρικίου είναι το Ile aux Cerfs, ένα νησάκι που απέχει 10 λεπτά με σκάφος από το μικρό ψαροχώρι Trou d’ eau Douce, και το οποίο διοικείται από το Ξενοδοχείο Tovessrok. Διαθέτει ένα μπαρ και ένα εστιατόριο, όπως επίσης και καταστήματα που πωλούν μαγιώ, κοσμήματα και χειροποίητα είδη. Εδώ μπορείτε να κάνετε θαλάσσια σπορ, όπως σκι και parasailing. Όμως, το βασικό θέλγητρο του νησιού είναι οι παρθένες παραλίες με την άσπρη άμμο και τα σμαραγδένια νερά, όπου οι άνθρωποι μπορούν να κάνουν αυτό που όλοι κάνουν εκεί καθ΄ όλη τη διάρκεια του χρόνου: ν΄ απολαμβάνουν τον ήλιο. Πρόσφατα εγκαινιάσθηκε ένα θαλάσσιο πάρκο στο Belle Mare, που βρίσκεται σε απόσταση 10 λεπτών από το Trou d’ eau Douce.\nΤο Centre de Flacp είναι το μεγαλύτερο χωριό στην Ανατολική ακτή. Έχει όλα όσα θα περιμένατε από μια μικρή, σύγχρονη πόλη: αστυνομικό τμήμα, περιφερειακό δικαστήριο, πυροσβεστικό σταθμό, νοσοκομείο, εμπορικές στοές, σούπερ-μάρκετ και σχολεία. Είναι επίσης το μέρος όπου μπορείτε να βρείτε τα πάντα, από κοσμήματα μέχρι χειροτεχνήματα στις χαμηλότερες τιμές. Επίσης απέχει μόλις 15 λεπτά από τη δημόσια πλαζ Belle Mare και από μερικά από τα καλύτερα ξενοδοχεία του νησιού. Τα ξενοδοχεία Saint Geran, Coco Beach, Belle Mare Plage Hotel, Ambre Hotel, Residence, Price Maurice και Touessrok, απέχουν μόλις μερικά λεπτά από το κέντρο του χωριό.\nΕπιπλέον, σε απόσταση 15 λεπτών από το Centre de Flacq προς το κέντρο του νησιού, μπορείτε να επισκεφθείτε το Fuel Sugar Estate κατόπιν αιτήσεως, που είναι το μεγαλύτερο εργοστάσιο ζάχαρης στο νησί και παράγει επίσης ενέργεια από κατάλοιπα αποχύμωσης των ζαχαροκάλαμων. Όποιος ενδιαφέρεται να μάθει περισσότερα για την παραγωγή ζαχαροκάλαμου, μπορεί να επικοινωνήσει με τους ταξιδιωτικούς πράκτορες της περιοχής, οι οποίοι συνήθως οργανώνουν εκδρομές με ξενάγηση.\nΕπισκεφθείτε μία interactive, υπερμοντέρνα έκθεση που βρίσκεται στην καρδιά ενός αρχαίου μύλου ζάχαρης, και ανακαλύψτε την συναρπαστική ιστορία του νησιού και της περιπέτειας του ζαχαροκάλαμου που εκτίθενται σε μια έκταση 5.000 τετρ. μέτρων! Μετά, αφεθείτε στον πειρασμό μιας τροπικής μπουτίκ με μοναδικά δώρα, σουβενίρ και δοκιμή σπέσιαλ ακατέργαστης ζάχαρης, όπως επίσης και ντόπιου ρουμιού. Μην χάσετε την ευκαιρία να απολαύσετε την αυθεντική ντόπια κουζίνα με λεπτές γεύσεις στο εστιατόριο “Le Fangourin”. Είναι ανοιχτό 7 ημέρες την εβδομάδα, από τις 9 το πρωί μέχρι τις 6 το απόγευμα. Ελεύθερη είσοδος στο εστιατόριο και στη Μπουτίκ του Χωριού Beau Plan – Pamplemousses, τηλ. 243 06 60.\nΠέρα από τις La Marie και Mare – aux – Vacoas, βρίσκεται μία εκ των δύο φυσικών λιμνών του νησιού. Βρίσκεται στον κρατήρα ενός σβησμένου ηφαιστείου. Το Ganga Talao είναι μια σημαντική τοποθεσία για προσκύνημα και πολλοί Ινδουιστές ντόπιοι περπατάνε εκεί κατά την γιορτή Maha Shivratri ή κατά τη νυχτερινή νηστεία που αφιερώνεται στο Θεό Shiva (Σίβα). Αυτό το εθνικό πάρκο, εκτάσεως 6,574 εκταρίων, δημιουργήθηκε το 1994 για την προστασία των εναπομείναντων δασών του νησιού. Οι επισκέπτες μπορούν ν΄ απολαύσουν μαγευτικά τοπία με ενδημικά φυτά και σπάνια είδη πουλιών. Ένα μονοπάτι οδηγεί από το κέντρο πληροφόρησης Petrin σε μια περιοχή με χαρακτηριστική βλάστηση και σε μια διατηρημένη περιοχή με ορχιδέες.\nΚεντρικό Οροπέδιο του Μαυρικίου\nΠάντοτε καλυμμένα από ένα τροπικό, αυτόχθον δάσος, το Δάσος Maccabees και τα Φαράγγια του Μαύρου Ποταμού είναι οι τελευταίες περιοχές όπου βρίσκουμε αυθεντικά ενδημικά δάση. Είναι προστατευμένη περιοχή, ένα καταφύγιο για πουλιά που βρίσκονται σχεδόν υπό εξαφάνιση, όπως είναι το Γεράκι του Αγ. Μαυρικίου και το Ροζ Περιστέρι, και για δένδρα όπως το tambalocogue, ο έβενος και το Bois de Natte. Είναι επίσης αγαπημένος προορισμός των εραστών της φύσης και των πεζοπόρων, και δεν απέχει πολύ από τους καταρράκτες Alexandra. Η Κοιλάδα των χρωμάτων είναι μια από τις πολλές περιοχές που θα ενθουσιάσει τους λάτρεις της φύσης με τα ρυάκια, τους καταρράκτες, την χλωρίδα και πανίδα και τα πολύχρωμα χρώματα της φύσης τριγύρω.\nΣτα Le Saint Aubin και Bois Chezi, υπάρχουν θερμοκήπια και κήποι όπου καλλιεργείται η βανίλια και το ανθούριο, και μπορείτε να ολοκληρώσετε την περιήγησή σας γευματίζοντας στις μεγαλοπρεπές αποικιακό οίκημα που χτίσθηκε το 1819 στο Saint Aubin. Στην περιοχή Moka μπορείτε επίσης να επισκεφθείτε το Eureka, μια παλαιά αποικιακή οικία στους πρόποδες της οροσειράς Moka. Πρόκειται για εξαιρετικό παράδειγμα αποικιακής αρχιτεκτονικής με θαυμάσια βεράντα, 14 υπνοδωμάτια, 109 πόρτες, αντικέ επίπλωση και μεγαλειώδες κήπους.\nΌχι πολύ μακριά από τη Moka, βρίσκουμε ένα ακόμα παράδειγμα αποικιακής κρεολικής αρχιτεκτονικής, το Chateau du Redvit. Γνωστό ως Κρατική Οικία σήμερα, είναι το επίσημο οίκημα της Δημοκρατίας του Αγ. Μαυρικίου και παλαιότερα ήταν η επίσημη κατοικία των κυβερνήτων του νησιού. Χτίσθηκε πριν από 250 χρόνια περίπου, σε μια έκταση 800 περίπου στρεμμάτων, αποτελούμενων από κήπους και καταρράκτες.\nΔεν υπάρχει καλύτερος τρόπος να νιώσετε τη ζωντανή κουλτούρα ενός έθνους παρά μέσω της λαϊκής του παράδοσης και της μουσικής του. Ο Αγ. Μαυρίκιος είναι ευλογημένος με τους ήχους και τους ρυθμούς των δυτικών, ανατολικών και Αφρικανικών πολιτισμών, οι οποίοι διαπέρασαν την ιστορία του. Αυτή η κληρονομιά διατηρήθηκε και πέρασε άθικτη από γενιά σε γενιά. Από την άλλη, κάποια στοιχεία συγχωνεύθηκαν για να δώσουν μοναδικούς ήχους και ρυθμούς.\nΟ πιο χαρακτηριστικός παραδοσιακός χορός στο νησί είναι ο Sega, αφρικανικής προέλευσης. Αυτός ο ερωτικός χορός «υπακούει» στο ρυθμό τυ ravane, ενός κυκλικού τύμπανου, και στο ρυθμό άλλων ρυθμικών μουσικών οργάνων, όπως το maravane και το τρίγωνο. Ο sega, ο οποίος τραγουδιόταν και χορευόταν από τους σκλάβους, υιοθετήθηκε από το λαό του Αγ. Μαυρικίου και ακούγεται σ’ όλες τις εκδηλώσεις. Πιο πρόσφατα, ένας νέος ήχος, μίξη του sega και της ρέγγε μουσικής έχει ενταχθεί στη μουσική κουλτούρα του νησιού. Ονομάζεται Seggae, είναι μελωδικός και διασκεδαστικός νέος ρυθμός που αντικατοπτρίζει την ανάμικτη πλευρά του Αγ. Μαυρικίου που αναδόθηκε κατά τη δεκαετία του 1980.\nΑρχικά ήταν η μουσική των Rastaforis και των φτωχομαχαλάδων του Port Lowis, ενώ σήμερα παίζεται στα club του νησιού και έχει συνταχθεί στο τρέχον ρεύμα της τοπικής μουσικής. Στο νησί μπορείτε να βρείτε πλήθος συλλογών από sega καλλιτέχνες, οι οποίες διατίθενται σε cd ή κασέτες.\nΥπάρχουν επίσης παραδοσιακές μουσικές και χοροί που εισήγαγαν οι Ινδοί και Κινέζοι μετανάστες όταν εγκαταστάθηκαν στο νησί. Λίγα πράγματα μπορούν να συγκριθούν με τη λεπτότητα και τη χάρη των Ινδικών χορών. Ντυμένοι με πολύχρωμα σάρι, οι χορευτές εκτελούν ακριβείς χορογραφίες που η κάθε μία εκφράζει τα δικά της νοήματα. Συνοδεύονται από τον εξαιρετικό ήχο του sitar (ινδικό λαούτο) και των tabla (ταμπουράς ινδικής μουσικής), και εκφράζουν το πιο εκλεπτυσμένο και μαγικό στοιχείο που βρίσκεται πίσω από την ανατολίτικη κουλτούρα.\nΥπάρχει επίσης ο πολύχρωμος κινέζικος παραδοσιακός χορός με τα προπατορικά λιοντάρια και τους χορούς του Δράκου που είναι οι πιο γνωστοί. Το θέαμα αυτών των μυστικιστικών πλασμάτων που ζωντανεύουν μέσα από την ακρίβεια και την επιδεξιότητα των χορευτών, δεν πρέπει να το χάσετε με τίποτα! Τα περισσότερα μεγάλα ξενοδοχεία διοργανώνουν ειδικές καλλιτεχνικές παραστάσεις, όπου μπορείτε να παρακολουθήσετε αυτούς τους χορευτές και τους μουσικούς επί τω έργω. Κατά τις γιορτές, στην προκυμαία του Caudan και του Port Louis οργανώνονται συνήθως ειδικές εκδηλώσεις όπου μπορείτε να θαυμάσετε την πλούσια πολιτιστική ποικιλία που κληρονόμησε ο Αγ. Μαυρίκιος.\nΗ δυτική μουσική έχει επίσης καλή θέση στον πολιτισμό του νησιού. Όπως πάντα, η mainstream μουσική rap, hip-hop και rock κυριαρχεί στην σκηνή, αλλά μπορείτε ν’ ακούσετε ήχους τζαζ από μπάντες και άλλα, πιο παραδοσιακά είδη μουσικής, όπως είναι το βαλς και άλλα είδη χορού για επίσημες δεξιώσεις. Υπάρχει επίσης μια ισχυρή τάση επιστροφής στα ακούσματα των δεκαετιών 1960 και 1970, με τραγούδια των Elvis Presley, Cliff Richard και Engleberd Emperding, να συμμετέχουν στην εθνική μουσική κληρονομιά. Εκ μέρους της πιο διαδεδομένης αγγλοσαξονικής μουσικής, οι δεσμοί των κατοίκων με το γαλλικό πολιτισμό έχουν ως αποτέλεσμα ότι η γαλλική μουσική και οι γάλλοι καλλιτέχνες είναι πολύ γνωστοί και πολύ αγαπητοί εδώ.\nΑν αναζητάτε ένα πολύ ξεχωριστό μέρος για να περάσετε το μήνα του μέλιτος, ο Αγ. Μαυρίκιος είναι σίγουρα ο ιδανικός προορισμός για εσάς. Όλα τα ξενοδοχεία του νησιού προσφέρουν εκτεταμένα «νυφικά» πακέτα διακοπών, και μπορούν επίσης να σας βοηθήσουν να οργανώσετε όλες τις μικρές και μεγάλες λεπτομέρειες της γαμήλιας τελετής. Όλα είναι δυνατά. Μπορείτε να επιλέξετε μια κλειστή, πριβέ τελετή ή έναν πιο περιπετειώδη τρόπο για ν΄ ανταλλάξετε τους γαμήλιους όρκους σας. Πάνω σε μια ηλιόλουστη παραλία, κάτω από τη θάλασσα ή στον ουρανό, το νησί θα μετατρέψει το γάμο σας ή το ταξίδι του μέλιτος σε μια αξέχαστη εμπειρία.\nΟ Αγ. Μαυρίκιος είναι ένας παράδεισος για τις αισθήσεις, όχι μόνο για τα μάτια με τα όμορφα τοπία του, αλλά και για τον ουρανίσκο. Οι καλοφαγάδες θα ανακαλύψουν μια ποικιλία γεύσεων και αρωμάτων που προέρχονται από τις διαφορετικές αποδημίες κατά την ιστορία του νησιού. Από γενιά σε γενιά έχουν περάσει μαγειρικές παραδόσεις από τη Γαλλία, την Ινδία, την Κίνα και την Αφρική, τις πιο φημισμένες και εκτιμηθείσες κουζίνες του κόσμου. Η ιστορία του ντόπιου που ξεκινάει τη μέρα του μ’ ένα «countinental” πρωινό, συνεχίζει με Ινδικό μεσημεριανό και τελειώνει με Κινέζικο δείπνο, αποτελεί συνηθισμένο κλισέ.\nΟι στενοί δεσμοί του Αγ. Μαυρίκιου με το Γαλλικό πολιτισμό κατά τη διάρκεια της ιστορίας του, είχαν ως αποτέλεσμα ένα πολύ γαλλικό στυλ «σαβουάρ βιβρ» μέχρι σήμερα. Γαλλικά πιάτα όπως τα daube , civet de lievre ή cop au vin, σερβιρισμένα με καλό κρασί, αποτελούν χειροπιαστή απόδειξη αυτών των παραδόσεων. Με το πέρασμα των χρόνων, ορισμένα πιάτα προσαρμόσθηκαν στα πιο εξωτικά συστατικά του νησιού, δημιουργώντας μια μοναδική γεύση.\nΚατά τον 19ο αιώνα, μετά την κατάργηση της δουλείας, οι Ινδοί εργάτες που μετανάστευσαν στον Αγ. Μαυρίκιο, έφεραν μαζί τους την εξαιρετική κουζίνα τους. Όλοι αυτοί οι εργάτες ήρθαν από διαφορετικά μέρη της Ινδίας, ο καθένας με τη δική του μαγειρική παράδοση. Ανάλογα με την περιοχή, αλλού προτιμάται το ρύζι και αλλού μια ποικιλία από πλακέ ψωμί που ονομάζεται chapattis ή roti. Η εκτεταμένη χρήση μπαχαρικών όπως το σαφράνι, η κανέλα, το κάρδαμο και το μοσχοκάρφι, είναι τα συνηθισμένα υλικά που δίνουν μια δυνατή, ωστόσο ραφινάτη γεύση.\nΧρησιμοποιούνται ευρέως και τα λαχανικά, τα φασόλια, οι πίκλες για να συνοδεύουν τα πιάτα. Τα dholl puri και roti, ινδικές λιχουδιές, έχουν γίνει το εθνικό φαγητό των ντόπιων. Το biryani, με καταγωγή από Mughol, είναι ένα φαγητό που φτιάχνει η μουσουλμανική κοινότητα, με κρέας αναμιγμένο με πικάντικο ρύζι και πατάτες.\nΣτα τέλη του 19ου αιώνα έφτασαν οι μετανάστες από την Κίνα, οι οποίοι προέρχονταν κυρίως από το νοτιανατολικό μέρος της χώρας, από την Καντονέζικη περιοχή που είχε άριστη φήμη για την ποικιλία και την ποιότητα στην κινέζικη κουζίνα. Η κινέζικη κουζίνα μαγεύει τις αισθήσεις με τα χρώματα, τα σχήματα, τα αρώματα και τη γεύση της.\nΗ παράδοση της υπεροχής διατηρήθηκε και κατέκτησε τα τραπέζια όλων των άλλων κοινοτήτων. Ακόμη κι αν η Κινέζικη κοινότητα είναι από τις μικρότερες, η κουζίνα της είναι η πιο διαδεδομένη στα εστιατόρια του νησιού. Τηγανιτά νουντλς ή ρύζι, τσοπσούι, σπρινγκ-ρολλς, τρώγονται από όλους. Άλλες αντίστοιχες λιχουδιές είναι η σούπα από πτερύγιο καρχαρία ή η σούπα από ababue (είδος μαλακίου), που μπορείτε να δοκιμάσετε μόνο σε ειδικά κινέζικα εστιατόρια.\nΜε το πέρασμα του χρόνου, η κάθε μία κοινότητα προσάρμοσε και ανάμιξε η μία την κουζίνα της άλλης, ανάλογα με τα γούστα της, και έτσι καταλήξαμε στην κουζίνα του Αγ. Μαυρικίου. Αυτό είναι εμφανές στην Κρεολική κουζίνα, που αποτελεί κράμα διαφορετικών συστατικών και γεύσεων. Το πανταχού παρόν κρεολικό πιάτο rougaille σερβίρεται με πίκλες ή ρύζι ινδικής προέλευσης.\nΤα τελευταία είκοσι χρόνια σημειώθηκαν επίσης κάποιες αλλαγές με την άφιξη κάποιων fast-food, όπου μπορείτε να βρείτε χάμπουργκερ, πίτσα και τηγανιτές πατάτες.\nΟπωσδήποτε κάποιος που επισκέπτεται το νησί θα πρέπει να δοκιμάσει dholl puri με ένα μεγάλο ποτήρι Alouda ή χυμό tamariud (είδος δένδρου) για να πάρει μια αυθεντική γεύση του Αγ. Μαυρικίου. Συνιστάται να δοκιμάσετε ντόπιες λιχουδιές σε εστιατόρια που φημίζονται για τα στάνταρ υγιεινής τους. Θα πρέπει επίσης να γνωρίζετε ότι τοπικά πιάτα που περιέχουν τσίλι μπορεί να αποδειχθούν ιδιαιτέρως καυτερά.\nΤα ψώνια στον Αγ. Μαυρίκιο είναι μια μοναδική εμπειρία. Μπορείτε να νιώσετε τη βοή του νησιού στις διάφορες αγορές του. Υπάρχουν αμέτρητοι πάγκοι με φρούτα, λαχανικά, θεραπευτικά βότανα και μπαχαρικά. Τα μπαχαρικά πρωτοήλθαν στο νησί με τον Pierre Poirre το 1750 και έγιναν δημοφιλή με το πέρασμα των χρόνων. Τα μπαχαρικά και τα αρωματικά βότανα τσαγιού είναι πολύ δημοφιλή στους τουρίστες και φιγουράρουν στη λίστα ψώνιων των περισσοτέρων επισκεπτών. Επίσης, υπάρχει ζήτηση για προϊόντα καλαθοπλεκτικής, κεντήματα, κομμένους λίθους, ανακυκλωμένο γυαλί και είδη κεραμοποιίας.\nΌπως ακριβώς εμπλουτίζεται η κουζίνα, η φιλολογία και η τέχνη όταν άνθρωποι με διαφορετική εθνική καταγωγή αποτελούν μέρος ενός πολιτισμού, έτσι έχει εμπλουτισθεί η τοπική χειροτεχνία. Τα κοσμήματα που σχεδιάζουν μετανάστες Ινδοί και Άραβες, έξοχοι τεχνίτες, διαθέτουν το πιο αψεγάδιαστο φινίρισμα. Τα προϊόντα χειροτεχνίας ιδίως, τα οποία αντικατοπτρίζουν την πρόοδο ενός πολιτισμού, είναι διαφορετικά και χαρακτηρίζονται από υψηλή ποιότητα. Αυτά τα χειροτεχνήματα σας διηγούνται την ιστορία του ταξιδιού του πολιτισμού και της κουλτούρας κατά τον ρου της ιστορίας. Για παράδειγμα, οι ναυτικοί μαραγκοί που αποβιβάσθηκαν στο νησί με τα πρώτα ιστιοφόρα πλοία, ήταν αυτοί που έχτισαν τις πρώτες ξύλινες αποικιακές κατοικίες. Αυτά τα μοντέλα πλοίων προσαρμόσθηκαν αργότερα σαν χειροτεχνήματα και κανείς δεν θα μπορούσε να φαντασθεί την ώθηση που θα έδιναν στην μέχρι τότε κοιμισμένη βιομηχανία. Αυτές οι μινιατούρες – θαύματα έχουν κάθε λεπτομέρεια του αρχικού μοντέλου, και μπορείτε να τις βρείτε στην Αγορά τεχνών και χειροποίητων ειδών στην προκυμαία Caudan.\nΤα τελευταία χρόνια, ο αριθμός των duty-free καταστημάτων για τουρίστες έχει αυξηθεί. Το μόνο που χρειάζεται να επιδείξετε είναι το διαβατήριο σας και το αεροπορικό εισιτήριο και μπορείτε ν’ αγοράσετε επώνυμα, πολυτελή αγαθά σε λογικές τιμές. Υπάρχουν κοσμηματοπωλεία και καταστήματα ηλεκτρικών ειδών που πωλούν τα είδη τους με έκπτωση. Επιπλέον, μπορείτε να «κακομάθετε» τον εαυτό σας, αγοράζοντας επώνυμα ρούχα, χειροποίητα κοστούμια, μάλλινα και μαγιώ. Για όσους φροντίζουν τον ... ουρανίσκο τους, μπορούν να μεταφέρουν πίσω στην πατρίδα τους ζελέ φρούτων, πίκλες, μπαχαρικά και κομματάκια ωμών λαχανικών βουτηγμένα σε λάδι, μπαχαρικά και τσίλι. Επίσης, καλό θα ήταν να πάρετε μαζί σας τσάι μ’ άρωμα βανίλιας και ρούμι. Η πληρωμή των αγαθών μπορεί να γίνει με συνάλλαγμα ή με rupees του Αγ. Μαυρικίου, και η παράδοσή τους στο αεροδρόμιο γίνεται την ώρα αναχώρησης.\nΣ’ όλες τις βασικές πόλεις του νησιού, τα μαγαζιά ανοίγουν στις 9:30 το πρωί και κλείνουν στις 7:30 το απόγευμα (από Δευτέρα έως Σάββατο). Μερικά μαγαζιά μένουν ανοικτά την Κυριακή και τις εθνικές γιορτές μέχρι το μεσημέρι. Κανένα μαγαζί δεν ανοίγει το απόγευμα της Πέμπτης στις πόλεις Rose – Hill, Curepipe και Quatre Bornes.\nΣύγχρονα εμπορικά κέντρα όπως τα Caudan, Happy World House, Floreal Square, Orchard Centre και Curepipe διαθέτουν ευρεία γκάμα αγαθών.\nΠρόκειται για την βασική αγορά στη γραφική πόλη Port Louis. Ένας χαρακτηριστικός ντόπιος απολαμβάνει να περνά εδώ την ώρα του τρώγοντας κάποιο κάρυ και πίνοντας dither (τσάι). Η αγορά αυτή χτίσθηκε το 1844 και αυτήν την εποχή ανακαινίζεται. Εδώ θα βρείτε τα πάντα, από τοπικά χειροποίητα είδη μέχρι φαγώσιμα, όπως dholl purris, αρωματικά τσάγια και μπαχαρικά. Η αγορά διαθέτει επίσης εξαιρετικά υφάσματα, τραπεζομάντιλα, προϊόντα καλαθοπλεκτικής και φυσικά τα πασίγνωστα μπλουζάκια του Αγ. Μαυρικίου που πωλούνται σε τιμή ευκαιρίας. Στην αγορά θα βρείτε επίσης ινδικά ρούχα, όπως τα πανέμορφα σάρι.\nΗ Αγορά Quatre-Bornes είναι ένα μέρος στην πόλη Quatre-Bornes κοντά στο Port Louis, όπου θα βρείτε τοπικά είδη χειροτεχνίας, κολιέ και βραχιόλια φτιαγμένα από κοχύλια.\nΗ China Town στο Port Louis είναι ένα γραφικό, ενδιαφέρον και οικονομικό μέρος. Δοκιμάστε βραστό chow mien και ψαροκροκέτες στην αγορά αυτή.\nΤα λίγα τελευταία χρόνια, η προκυμαία Caudan έχει μπει στη λίστα των επισκεπτών ως ένα από τα μέρη που αξίζει να επισκεφθούν. Η περιοχή αυτή δεν διαθέτει μόνο μαγαζιά, αλλά φιλοξενεί την εμπειροτεχνία του Αγ. Μαυρικίου, είτε πρόκειται για γκουρμέ μαγειρική είτε για τοπικά είδη χειροτεχνίας και κοσμήματα. Στην Αγορά τεχνών και χειροποίητων ειδών στην προκυμαία Caudan θα βρείτε μεγάλη ποικιλία αγαθών, από τα πασίγνωστα μοντέλα πλοίων σε μινιατούρες μέχρι ζωγραφικούς πίνακες, γλυπτά, καλάθια και καπέλα.\nΤο Domaine les Pailles απέχει ελάχιστα από το Port Louis. Είναι ένα εθνικό πάρκο που εκτείνεται σε πάνω από 12.000 στρέμματα και βρίσκεται στην Κοιλάδα Pailles. Εδώ μπορείτε να νιώσετε πως ήταν ο παλαιός τρόπος ζωής στον Αγ. Μαυρίκιο. Απολαύστε μια σπέσιαλ γαστρονομική εμπειρία στο κομψό εστιατόριο ‘Foupet’s Mauritius”, στο “La Cannelle Rouge”, ένα λιγότερο επίσημο εστιατόριο, στο ινδικό εστιατόριο «Indra» και στο αποκλειστικά κινέζικο εστιατόριο “Fu Xiao”.\nΤο νησί του Αγ. Μαυρίκιου περιβάλλεται από πανέμορφες παραλίες κατά μήκος των 100 μιλίων ακτογραμμής. Οι παραλίες με άσπρη άμμο εξασφαλίζουν σκιά από φοινικόδενδρα και δένδρα γένους casuarinas ή δένδρα Filaos όπως αποκαλούνται συνήθως, και έχουν χαρίσει στο νησί τη φήμη ενός από τα καλύτερα θαλάσσια θέρετρα στον κόσμο. Οι περισσότερες απ΄ αυτές τις παραλίες βρίσκονται στο Βορρά, στη Δύση και την Ανατολή. Η νότια πλευρά διαθέτει λιγότερες ωραίες παραλίες καθώς είναι έκθετη σε κοραλλιογενείς υφάλους. Σ΄ άλλα σημεία πάντως, αυτοί οι ύφαλοι σχηματίζουν ένα προστατευτικό φράγμα που προφυλάσσει και ηρεμεί τις λιμνοθάλασσες, οι οποίες είναι ασφαλείς και τα νερά τους παραμένουν ήρεμα καθ΄ όλη τη διάρκεια του χρόνου.\nΜερικές από τις καλύτερες παραλίες στο Βορρά είναι οι εξής: Grand Bay, Pereybere, Mon Choisy, Trou aux Biches. Στα δυτικά οι πιο δημοφιλείς είναι οι Flic en Flac, Tamarin και Le Morne. Στα ανατολικά βρίσκεται η Belle Mare, μία από τις μεγαλύτερες παραλίες στον Αγ. Μαυρίκιο, και στα νοτιοανατολικά η Blue Bay είναι το πιο αγαπημένο σημείο. Τα περισσότερα ξενοδοχεία στο νησί βρίσκονται κοντά στις παραλίες. Υπάρχουν επίσης αρκετά πλήρως εξοπλισμένα bungalows και studios που ενοικιάζονται στις περιοχές αυτές. Οι κάτοικοι του νησιού απολαμβάνουν να πηγαίνουν στην παραλία στον ελεύθερο χρόνο τους, οπότε μην ξαφνιασθείτε αν δείτε συνωστισμένες τις δημόσιες παραλίες, ιδίως κατά τα σαββατοκύριακα.\nΠαραλίες με αθλητικό στύλ\nΔεν θα βρείτε πιο αθλητικό στυλ απ’ ό,τι στο Club Med στο La Pointe aux Canonniers. Δοκιμάστε να κάνετε θαλάσσιο σκι, γουίντ-σέρφινγκ, καγιάκ, καταδύσεις με αναπνευστήρα, τένις και τοξοβολία, όλα δωρεάν. Κάντε μια βόλτα με σκάφος από το Grand Baie στο βορρά ή από το Blue Bay στα νοτιοανατολικά για καλές καταδύσεις.\nΕντοπίστε τις μόνιμες αγέλες δελφινιών με μια κρουαζιέρα από το Tamarin Bay και δείτε το λιμάνι του Port Louis σε μια μονόωρη κρουαζιέρα από την προκυμαία. Περάστε μια ηλιόλουστη μέρα παίζοντας με την άμμο και τη θάλασσα στο Ile aux Benitiers, που χωρίζεται από την ηπειρωτική εσωχώρα με μια κρυστάλλινη λιμνοθάλασσα. Βραχείτε στο Le Waterpark στο Belle Mare με νεροτσουλήθρες, τούνελ και φουσκωτές πισίνες.\nΠαραλίες για πάρτυ\nΜπείτε στην ατμόσφαιρα ξεφαντώματος που κυριαρχεί στο Ile aux Cerfs Φέρρυ και ταχύπλοα σκάφη πηγαινοέρχονται, μεταφέροντας όσους θέλουν να ψηθούν στον ήλιο και να δοκιμάσουν μερικά θαλάσσια σπορ. Θα δείτε ακόμα αυτοσχέδιο χορό και sega χορό πάνω στην παραλία. Τα αγκυροβολημένα κότερα στον όρμο προσδίδουν έναν αέρα φινέτσας.\nΚατευθυνθείτε δυτικά μέσα από εκτεταμένα χωράφια ζαχαροκάλαμου για να απολαύσετε ιδανικά ηλιοβασιλέματα στο πιο ξηρό και ηλιόλουστο τμήμα του νησιού. Τα Trou aux Biches, Flic en Flac και Le Morne διαθέτουν μερικές από τις καλύτερες παραλίες για να απολαύσετε το ποτό σας.\nΟ Αγ. Μαυρίκιος υπόσχεται ορισμένες συναρπαστικές δραστηριότητες και εκδρομές που δεν θα πρέπει να χάσετε με τίποτε, από περιηγήσεις στα αξιοθέατα μέχρι πιο περιπετειώδεις εκδρομές. Η εξερεύνηση του νησιού με το Maurisun όχι μόνο ικανοποιεί τις προσδοκίες σας ως προς τα αξιοθέατα, αλλά είναι επίσης ένας τρόπος να υποστηρίξετε το φυσικό και πολιτιστικό περιβάλλον!\nΜαυρίκιος με τα πόδια\nΑνάβαση στο βουνό Le Pouce στο Βορρά.\nΑνεβείτε στο πιο ξακουστό βουνό – αξιοθέατο στον Άγιο Μαυρίκιο και απολαύστε τη μοναδική θέα στο Port Louis και στα πέριξ: μια εκδρομή στο βουνό Le Pouce με τον Govin. Συμπεριλαμβάνεται μεσημεριανό γεύμα πικνίκ.\nΑνάβαση στο βουνό Lion στα Ανατολικά\nΕξερευνήστε τη νότια περιοχή και απολαύστε τη μοναδική θέα από την κορυφή του βουνού Lion. Παρατηρήστε την ενδημική χλωρίδα και πανίδα στο φυσικό τους περιβάλλον. Ημερήσια εκδρομή με ξενάγηση με τον Man, συμπεριλαμβανομένου του μεσημεριανού γεύματος πικνίκ.\nΑνάβαση στο βουνό Le Moude στο Νότο\nΑνακαλύψτε τη μοναδική χλωρίδα και πανίδα καθώς προσεγγίζετε σταδιακά το Βουνό Le Moude πέρα στα νοτιοδυτικά. Ο έμπειρος αρχηγός της εκδρομής μας, ο Govin, θα σας οδηγήσει με ασφάλεια στην κορυφή. Συμπεριλαμβάνεται το μεσημεριανό γεύμα πικνίκ.\nΠεζοπορία στα ρέματα του ποταμού Black στη Δύση\nΜια απολαυστική περιήγηση στο περίφημο Εθνικό Πάρκο του Αγ. Μαυρικίου με τα ρέματα του ποταμού Black, που φιλοξενεί σπάνια και ενδημικά είδη πουλιών, όπως το ροζ περιστέρι ή τον ομιλών μικρό παπαγάλο με μακριά ουρά (parakeet). Ημερήσια εκδρομή με τον Govin, συμπεριλαμβανομένου του μεσημεριανού γεύματος.\nΠεζοπορία στο Νότο\nΠεράστε μια ημέρα στον συναρπαστικό κόσμο των φαραγγιών και των ποταμών με το Vertical World. Συμπεριλαμβάνεται μεσημεριανό γεύμα πικνίκ.\nΥποβρύχια κατάδυση στο Βορρά\nΖήστε μια εμπειρία ζωής σ’ ένα ψυχαγωγικό υποθαλάσσιο σκηνικό, ένα από τα 16 που υπάρχουν στον κόσμο. Πάρτε στο σπίτι σας τις αναμνήσεις από μια συναρπαστική εκδρομή στον υποβρύχιο κόσμο με μια βουτιά 32 μέτρων.\nΠεζοπορία στο βουνό στα Ανατολικά\nΕξερευνήστε τους ενδημικούς θησαυρούς της χλωρίδας και πανίδας ανάλογα με τις εποχές σ’ αυτή την επίσκεψη με ξενάγηση και περιπλανηθείτε στο δάσος στο Ferney. Το μεσημέρι απολαμβάνετε ένα αναζωογονητικό μπάνιο με πικνίκ στην παραλία και έκπληξη: άγρια βόλτα σ΄ένα πειρατικό σκάφος.\nΒόλτα στο βουνό με ποδήλατα στα Ανατολικά\nMια εκδρομή με ποδήλατα στο βουνό (mountain biking), για ν΄ ανακαλύψετε ένα από τα ομορφότερα μέρη της Ανατολής. Συμπεριλαμβάνεται το μεσημεριανό γεύμα πικνίκ.\nΕκδρομές στο Domaine Mon Choisy στο Βορρά\nΑνεβείτε στη σέλα και εξερευνήστε το φυσικό περιβάλλον με ελάφια, βουβάλια και πλήθος πτηνών. Οι εκδρομές στο Domaine Mon Choisy περιλαμβάνουν εκπαιδευτή ιππασίας / ξεναγό. Μεσημεριανό γεύμα τύπου πικνίκ σερβίρεται στη βεράντα μιας ιστορικής αποικιακής κατοικίας.\nΚαταδυτική εμπειρία στη Δύση\nΕξερευνήστε τα βάθη που περιβάλλουν το νησί με την Easy Dive. Αφήστε αυτήν την καταδυτική εμπειρία να γίνει το κλειδί σας στον θαλάσσιο κόσμο που περιβάλλει τον Αγ. Μαυρίκιο. Συμπεριλαμβάνεται γεύμα – πικνίκ.\nΚαταδύσεις στο Νότο\nΨαρέψτε μόνοι σας τα ψάρια σας, δειπνήστε σ’ ένα μικρό νησί και περάστε μια περιπετειώδη βραδιά στη θάλασσα υπό το φως των αστεριών: μια ειδική ημερήσια / βραδινή εκδρομή και μια «Εμπειρία Κρούσου» με τον κατασκευαστή σκαφών καπετάνιο Jocelin Orange και το πλήρωμά του.\nΒόλτα με τα λιοντάρια στη Δύση\nΠερπατήστε με τα λιοντάρια στην Cosela με πικνίκ και επαφή με τσίτες. Μια απολαυστική περιήγηση στο δάσος με τον Jano Labat ή τον συνάδελφό του Graeme Bristow και την καλά εκπαιδευμένη ομάδα τους από νεαρά λιοντάρια. Πικνίκ στο πάρκο και το μεσημέρι «γνωριμία» με τις νεαρές τσίτες.\nΕμπειρία στον Ωκεανό\nΕκδρομή για ψάρεμα στη Δύση\nΟι εκδρομές για ψάρεμα αρχίζουν το πρωί, μ’ ένα μικρό κανό σε τρεις διαφορετικές τοποθεσίες και θα γευθείτε την ψαριά σας στο μεσημεριανό σας γεύμα στο νησί Coconut. Μπορείτε να πάρει το μάτι σας και τα περιστρεφόμενα δελφίνια που κατοικούν σ΄αυτά τα νερά.\nΕκδρομή με σκάφος στο Νότο\nΑφεθείτε σ’ ένα ταχύπλοο σκάφος για να εξερευνήσετε τη Νοτιανατολική Ακτή. Η ημερήσια εκδρομή περιλαμβάνει την αίσθηση του ρυθμού και της θαλασσινής αύρας στα μαλλιά σας ενώ πλέετε από το Point D’ Esuy κατά μήκος της νοτιανατολικής ακτής. Θα έχετε διαθέσιμο χρόνο για κολύμπι, καταδύσεις και μεσημεριανό μπάρμπεκιου.\nΘαλάσσιο καγιάκ στα Ανατολικά\nΑπολαύστε τις αποκαλύψεις του θαλάσσιου κόσμου, καθώς το καγιάκ σας γλυστρά αθόρυβα πάνω στα ελαφρά κυματάκια που περιβάλλουν το Amber νησί. Ημερήσια εκδρομή με μεσημεριανό γεύμα πικνίκ.\nΚαταδύσεις στο Βορρά\nΕπιβιβασθείτε σ’ ένα καταμαράν και ακούστε ωραίους seggae ρυθμούς ενώ θα σαλπάρετε για μια εκδρομή στα νησάκια που βρίσκονται βόρεια• κάνετε καταδύσεις και τρώτε το μεσημεριανό σας γεύμα σ’ ένα από τα νησιά – συμπεριλαμβάνονται στην εκδρομή.\nΑνακαλύψτε το Μαυρίκιο\nΑνακαλύψτε τη Δύση\nΑνακαλύψτε την κληρονομιά του Αγ. Μαυρίκιου με μια επίσκεψη στο Ίδρυμα Mahatma Gaudhi και στον Tamil Ναό στο Λόφο Hill, μάθετε για το ευρωπαϊκό παρελθόν του στο αποικιακό Eureka House. Δροσισθείτε με μια βουτιά στην Martello Tower Παραλία και απολαύστε ένα νησιώτικο μεσημεριανό γεύμα.\nΠεράστε μια ημέρα με σκάφος στη Νότια Λιμνοθάλασσα, απολαμβάνοντας τις καταδύσεις και το κολύμπι. Ανακαλύψτε τη φύση μέσω του μοναδικού καταφύγιου, Ile aux Aigrettes, και μάθετε για το παρελθόν, την πανίδα και χλωρίδα του Αγ. Μαυρικίου.\nΕνδημικό Δάσος στο Βορρά\nΑνακαλύψτε το ενδημικό δάσος στο Bras d’ Eau και το παλιό Γαλλικό πηγάδι. Επισκεφθείτε τον υπέροχο ναό και τον κήπο της ειρήνης στο Pointe des Lascars και απολαύστε έναν κατευθυνόμενο διαλογισμό με την Birgitta, μαζί με μια μαγευτική παρουσίαση των αποσταγμάτων των λουλουδιών στον Αγ. Μαυρίκιο.\nΑνακαλύψτε το Βορρά\nΕπισκεφθείτε την αρχαία Οικία Eureka, απολαύστε το μπάνιο σας και μια βόλτα στη φύση, δοκιμάστε την Ινδική κουζίνα στο Salaam Bombay, μάθετε για το παρελθόν της πολύπλευρης κοινωνίας του Αγ. Μαυρικίου στην πολιτισμική τοποθεσία Appravasi Ghat, και για την Ινδουιστική θρησκεία στο Ναό στο Ste Groix.\nΕπίσκεψη στο Αγρόκτημα Desjardins στα Ανατολικά\nΔοκιμάζετε ανανά στο Desjardins αγρόκτημα στο Ause Jonchee, βλέπετε τις εγκαταστάσεις και τα άνθη που χρησιμοποιούνται για την απόσταξη με ατμό, και κάνετε μια επίσκεψη στο αποστακτήριο του ιδιοκτήτη Michel Fayolle με τη δυνατότητα να αγοράσετε τα αιθέρια έλαια που διαθέτει προς πώληση. Μεσημεριανό γεύμα στο εστιατόριο με θαλασσινά Le Barachois.\nΡίξτε μια ματιά στο αποικιακό παρελθόν και στη σημερινή ζωή με μια επίσκεψη στη Mahebourg, την αρχική πρωτεύουσα του Αγ. Μαυρικίου.\nΠάρκο με κροκόδειλους στο Νότο\nΑπολαύστε τα πολλά αξιοθέατα στο Πάρκο με κροκόδειλους La Vanille. Περπατήστε κάτω από τη φυσική «τέντα» που σχηματίζουν τα παλιά δένδρα και ανακαλύψτε πολλά εξωτικά πλάσματα που φιλοξενεί το πάρκο. Συμπεριλαμβάνεται μεσημεριανό γεύμα στο εστιατόριο.\nΙστορία του Νότου\nΑνακαλύψτε την κρυφή δόξα του Νότου, εξερευνήστε την περίφημη εκκλησία και το νεκροταφείο του Sovillac, ένα πολύχρωμο ναό Tamil και ένα παλιό σιδηροδρομικό σταθμό ζαχαροκάλαμου. Επισκεφθείτε το σπίτι του αυτόχθονος ποιητή Robert Edward Hart, προτού πάτε για μπάνιο και για ρούμι.\nΕπίσκεψη στο Εθνικό Πάρκο στη Δύση\nΑπολαύστε θεαματικές ομορφιές στο Εθνικό Πάρκο. Ανακαλύψτε το μοναδικό «ορεινό» χωριό του Αγ. Μαυρικίου, το Chamarel. Προτού ανακαλύψετε την τοπική κουζίνα, επισκεφθείτε ένα μαγαζί με είδη χειροτεχνίας• διδαχθείτε από τους μαθητές στο τοπικό σχολείο σχετικά με το νησί και τη γλώσσα τους.\nDomaine les Pailles στο Βορρά\nΜια πλήρης ημερήσια εκδρομή: πακέτο στο Domaine les Pailles με μια βόλτα στο ζαχαρένιο τραίνο και με άμαξα που σέρνουν άλογα. Μια επίσκεψη με ξεναγό για να δοκιμάσετε ρούμι, και μεσημεριανό γεύμα στο κεντρικό εστιατόριο.\nΕκδρομές για ψώνια\nΕπίσκεψη στην Προκυμαία Caudan στο Βορρά\nΈνας γύρος στην τοπική αγορά και τα μαγαζιά στη μικρή πόλη Goodlands ή στο πολυσύχναστο παζάρι της πόλης Grand Bay. Μεσημεριανό γεύμα σε τοπικό εστιατόριο στο Port – Louis και επίσκεψη στην Προκυμαία Caudan.\nΗ αγορά στη Mahebourg στα Νότια\nΕπίσκεψη στην, κατά πολλούς, πιο πολύχρωμη αγορά του Αγ. Μαυρικίου: στην «Foire» του Mahebourg, και μετά εκδρομή στο κεντρικό οροπέδιο για να εξερευνήσετε το εμπορικό κέντρο στο Floreal. Μεσημεριανό γεύμα σε κινέζικο εστιατόριο.\nΗ αγορά στο Quatre – Bornes στη Δύση\nΒόλτα με πούλμαν στη μεγάλη, ζωντανή αγορά στην πόλη Quatre- Bornes. Οδήγηση μέχρι το κεντρικό οροπέδιο και κάνετε τα ψώνια σας στο νέο, αποκλειστικό Εμπορικό Κέντρο «Ruisseau Creole». Παραδοσιακό Κρεολικό γεύμα στο υπέροχο εστιατόριο “Domaine Anna” με θέα το Flic en Flac.\nΗ Αγορά στο Flaca στην Ανατολή\nΑνακαλύψτε την αγορά στο Flaca, όπου η παράδοση έχει τον πρώτο λόγο και μπορείτε ακόμα να βρείτε πολλά γνήσια χειροποίητα είδη. Γραφική διαδρομή μέσω του κεντρικού τμήματος του νησιού προς τα φημισμένα μαγαζιά στο Floreal. Μεσημεριανό γεύμα σ’ ένα εστιατόριο Κρεολικού στυλ.\nΣκέφτεστε τίποτα πιο ευχάριστο από το να είστε διακοπές σ΄ένα ονειρεμένο νησί ενώ παράλληλα έχετε τη δυνατότητα να βελτιώσετε τις ικανότητές σας στο γκολφ;\nΑρκετά ξενοδοχεία μας διαθέτουν εξαιρετικά γήπεδα γκολφ. Τρία ξενοδοχεία διαθέτουν γήπεδα 18 τρυπών: Το Le Paradis στο Le Morne Belle Mare Plage hotel, και το One and only Le Tovessrok Γήπεδο Γκολφ. Πέντε ξενοδοχεία διαθέτουν γήπεδα γκολφ με 9 τρύπες: στα Trou aux-Biches, Shaudrani (Blue Bay), St Geran (Poste de Flacq), Maritim (Balaclaves) και στο Sofitel Imperial (Wolmar).\nΤο ξενοδοχείο Belle Mare Plage διαθέτει δύο γήπεδα γκολφ επιπέδου πρωταθλήματος: τα Legends και Links. Τα περισσότερα απ’ αυτά τα ξενοδοχεία έχουν κλαμπ για τα μέλη με αποδυτήρια για τον εξοπλισμό των μελών, και ένα μαγαζί.\nΥπάρχουν εκπαιδευτές που παρέχουν ιδιωτικά μαθήματα στους πελάτες που το επιθυμούν. Μπορείτε να νοικιάσετε μπάλες και μπαστούνια, όπως επίσης και καροτσάκια. Στο ιδιωτικό Gymkhaua club στο Vacoas υπάρχει επίσης ένα γήπεδο γκολφ με 18 τρύπες. Οι επισκέπτες θα πρέπει να καταβάλλουν ένα αντίτιμο εισόδου για να μπορούν να παίξουν.\nΤο πιο εντυπωσιακό γήπεδο γκολφ στον Αγ. Μαυρίκιο είναι μάλλον το «One and Only La Tovessrok Γήπεδο γκολφ», το οποίο βρίσκεται στο δικό του τροπικό νησί, περιτριγυρισμένες από λευκές αμμουδιές και με φόντο τα πράσινα βουνά – πραγματικά ένα απ΄τα καλύτερα σκηνικά γκολφ στον κόσμο. Και από τις 18 τρύπες βλέπετε τη θέα προς τον ωκεανό. Ο Benard Lauger σχεδίασε το γήπεδο για να προκαλέσει το ενδιαφέρον των προχωρημένων παικτών, ενώ παραμένει συναρπαστικό και προσιτό στους ερασιτέχνες λάτρεις του γκολφ.\nΠερισσότερα σε αυτή τη κατηγορία: Σευχέλλες »


Δημοψήφισμα για την ακύρωση της Συμφωνίας των Πρεσπών ζήτησε η πρώην πρόεδρος της Βουλής και πρόεδρος της «Πλεύσης Ελευθερίας», Ζωή Κωνσταντοπούλου | i247 News Greece\nΑρχική ΕΛΛΑΔΑ Δημοψήφισμα για την ακύρωση της Συμφωνίας των Πρεσπών ζήτησε η πρώην πρόεδρος...\nΌπως είπε χαρακτηριστικά μιλώντας στην εκδήλωση στο βελλιδειο συνεδριακό κέντρο της ένωσης αποστράτων αξιωματικών για την καταγγελία της συμφωνίας των Πρεσπων. : «Θα συνεχίσουμε τον αγώνα μας για ακύρωση της Συμφωνίας των Πρεσπών. Δεν είναι αλήθεια αυτό που ισχυρίζεται η σημερινή κυβέρνηση ότι δεν μπορεί να κάνει κάτι. Το πρώτο που μπορεί να κάνει είναι δημοψήφισμα. Εμείς θα συνεχίσουμε προς αυτή την κατεύθυνση διότι διαθέτουμε και τα εργαλεία και τα νομικά επιχειρήματα για να καταδείξουμε ότι αυτή η Συμφωνία είναι άκυρη και σε κάθε περίπτωση δεν έχει ούτε είχε ποτέ την αποδοχή του ελληνικού λαού. Με την προκήρυξη δημοψηφίσματος μπορεί να καταγραφεί η αντίθεση του ελληνικού λαού σε αυτή την αντισυνταγματική και προδοτική συμφωνία» σχολίασε χαρακτηριστικά.\nΈλλειψη δημοκρατίας, υποτέλεια και ξεπούλημα της πατρίδας καταλογίζει η επικεφαλής της Πλεύσης Ελευθερίας Ζωή Κωνσταντοπούλου στον ΣΥΡΙΖΑ.Μάλιστα, η Ζωή Κωνσταντοπούλου απαντά σε όσα ρώτησαν οι βουλευτές του ΣΥΡΙΖΑ τον υπουργό Άμυνας, τον οποίο κάλεσαν να πάρει θέση για την εκδήλωση.\nΒασικός σκοπός της ημερίδας είναι η εξέταση όλων των εξελίξεων, αλλά και του ιδίου του κειμένου αυτής της συμφωνίας υπό την οπτική της δραστικής μεταβολής ή και ακύρωσής της από την ελληνική πλευρά.\nΔιακεκριμένοι ομιλητές αναφέρθηκαν στη Συμφωνία των Πρεσπών, στις μέχρι τώρα παραβιάσεις της, στη δράση των αυτονομιστών στη Μακεδονία, στα γεγονότα πριν και μετά τη συμφωνία, ανελυσαν τα πολιτικά αίτια της συμφωνίας και τις διεθνείς ισορροπίες .\nστο Πανεπιστημιακό Γενικό Νοσοκομείο Αλεξανδρούπολης (ΠΓΝΑ), αγωνιστής των εθνικών θεμάτων και ιδρυτής της Επιτροπής Ελληνισμού, παρουσίασε τις βασικές παραβιάσεις της Συμφωνίας των Πρεσπών από την πλευρά των Σκοπιανών, αλλά θα μιλήσει και για το μέλλον της συμφωνίας.\nκαι της Λεοντίδας (ίδρυμα προώθησης θεμάτων ιστορίας, πολιτισμού και δημοκρατίας), θα εξετάσει τα πολιτικά αίτια της Συμφωνίας των Πρεσπών και τις διεθνείς ισορροπίες, ενώ ο δρ Βενιαμίν Καρακωστάνογλου, διεθνολόγος, μόνιμος λέκτορας Νομικής Σχολής Αριστοτελείου Πανεπιστημίου Θεσσαλονίκης (ΑΠΘ), μιλησε για τις νομικές και πολιτικές δυνατότητες καταγγελίας ή αναθεώρησης της Συμφωνίας των Πρεσπων.\nΟ λαός της Θεσσαλονίκης και όλης της Μακεδονίας με την ενεργό συμμετοχή του στην ημερίδα έδειξε ακόμη μια φορά ότι δεν ξεχνά τα εθνικά μας δίκαια.\nΣυντονιστής της εκδήλωσης ήταν ο Στέργιος Καλόγηρος.\nΔείτε την εκδήλωση :\nΠροηγούμενο άρθροΒιέννη ή Οσάκα; Οι δέκα καλύτερες πόλεις για να ζεις- Η θέση της Αθήνας\nΕπόμενο άρθροΗ NASA παρουσίασε αθόρυβο υπερηχητικό επιβατηγό αεροσκάφος (βίντεο)